
Venezolanonan ta lamenta: 

Banco Central di Aruba ta purba di kibra cadena di ayudo humanitario 



ORANJESTAD - E anun- 
cio cu Banco Central di 
Aruba (BCA) a haci con- 
tra e companianan of per- 
sonanan cu ta ofreciendo 
e servicio di transferencia 
di placa pa exterior di un 
forma ilegal, no a cay den 
bon tera cerca e hendenan 
cu ta haciendo uzo di e 
tipo di servicio aki. 

Mas tanto e ciudadanonan 
Venezolano ta haciendo uzo 
di e tipo di servicio ilegal aki. 
Esaki debi na e situacion di 
caos cu nan pais ta pasando 
aden. Ademas, nan no ta hay- 
ando un bon servicio for di e 
companianan di transferencia 
di placa registra na BCA. 

Bon Dia Aruba a consulta 
varios persona cu ta haciendo 
uzo di e servicio di transfer- 
encia di placa for di hendenan 
cu no ta registra na BCA. Nan 
ta haya cu e anuncio di BCA 
ta contribui pa e situacionnan 
di nan famia of ser keri lo por 
bira mas pio y mas inhumano 
na Venezuela. Nan ta haya cu 
BCA ta purba di kibra e cade- 
na di ayudo humanitario aki. 
Nan ta manda placa pa asina 
nan famia na Venezuela por 
abastece di cuminda y medic- 
ina den mercado preto, unda 
nan mester paga un prijs alti- 
simo debi na escasez y infla- 
cion. E personanan consulta a 
preferi di keda den condicion 
anonimo. 

Control 

BCA ta e instancia cu -se- 
gun ordenansa nacional- ta 
responsabel pa supervision 


y registracion di compani- 
anan di transferencia di placa. 
Companianan aki, algun di 
nan internacional, a bin esta- 
blece na Aruba debi na e co- 
munidad grandi di stranhero 
cu a bin traha na Aruba. Nan 
ta manda divisa como ayudo 
pa nan famia den nan pais di 
origen. 

BCA su anuncio pa esunnan 
cu ta haci e tipo di practica 
monetario aki tabata uno cla 
den medio di prensa. Sola- 
mente institutonan of perso- 
na registra como compania de 
transferencia di placa ta per- 
miti pa haci esaki, segun nos 
ordenansa nacional. Mientras 


nan ta adverti cu esunnan cu 
ta brindando e tipo di servicio 
aki sin e registracion rekeri, 
mester anula nan operacion 
inmediatamente. Sino e ta 
wordo considera un violacion 
di e ley cu ta regarda e tipo di 
operacion aki. E ley aki tin un 
castigo maximo di 6 aña di 
prizon of un multa pa esun- 
nan cu ta realisando e practica 
monetario aki di forma ilegal. 

Situacion interno na Ven- 
ezuela 

E personanan consulta ta ar- 
gumenta cu nan ta bin haci- 
endo uzo di personanan cu 
ta ofrece e servicio di trans- 
ferencia di placa pa Venezu- 


ela sin cu nan ta registra na 
BCA, debi cu e instancianan 
cu si ta registra no ta ofrece 
e servicio aki di forma regu- 
lar. Un motibo tin di haber 
cu e situacion di instabilidad 
di e moneda Venezolano cu 
ta cambia constantemente, 
compara cu e dollar. Igual- 
mente, e situacion interno 
na Venezuela mes ta haci cu 
empresanan of compania di 
transferencia di placa -cu ta 
esun di encarga ya sea di de- 
posita of entrega e placa- no 
por opera debi na e situacion 
di insiguridad. 

E situacion a bira mas dificil 
pa e Venezolano estableci na 
Aruba por manda placa pa 
yuda nan famia via e com- 
panianan legal di transfer- 
encia di placa. Esaki debi cu 
constantemente gran parti 
di Venezuela ta sin coriente. 
Bon Dia Aruba a bishita un 
di e companianan di trans- 
ferencia di placa registra na 
BCA pa wak si nan ta opera 
normalmente pa Venezuela. 
E contesta tabata uno directo: 
“No señor! No por ofrece 
e servicio aki debi cu no tin 
coriente na Venezuela!” 

E hendenan Venezolano con- 
sulta ta consciente cu e tipo di 
operacion aki ta uno prohibi 
pa ley y cu BCA tin cu haci 
su trabou, pero nan no por 
yuda. Te hasta nan mester di 
e servicio di e personanan cu 
ta opera ilegal pa manda placa 
na Venezuela, ya cu di nan 
ayudo economico ta depende 
cu nan famia por sobrevivi. 
Ademas, e hendenan aki ta 
ofrece un servicio ‘eficiente y 


responsabel’, asina un perso- 
na consulta a declara na e ma- 
tutino aki. “E bon di nan ta cu 
e placa ta yega casi inmediata- 
mente. Mi ta manda regular- 
mente placa pa mi famia por 
cumpra cos di come. Mi ta 
entrega e placa akinan y den 
menos cu 15 minuut, mi 
famia ta haya e placa deposita 
den nan cuenta di banco na 
Maracaibo,” el a bisa. 

Otro persona a relata cu te 
hasta tin hende cu ta ofrece 
e servicio di busca e placa na 
nan cas mes, sin costo adi- 
cional. Asina nan por spaar 
gasolin y tempo, sin mester 
sinta of para den rij pa manda 
placa. “Nan ta persona serio 
y responsabel! Nan ta core e 
risico cu e otro companianan 
legal no kier core! Nan t’ey 
pasobra nan ta ofrece un ser- 
vicio cu nos mester di dje!”, 
asina un persona consulta a 
bisa. 

Tin algun cu ta cobra 10 flo- 
rin como tarifa pa cualkier 
suma transferi pa Venezuela. 
Otronan no ta cobra tarifa, 
nan ganashi ta bin for di e 
cambio di e divisa di dollar pa 
Bolivar Soberano. E cambio 
aki no ta wordo paga nunca 
a base di e prijs oficial dol- 
lar/Bolivar Soberano. Ayera 
algun di e personanan cu ta 
ofrece e tipo di servicio aki ta- 
bata paga entre 3.200 y 3.350 
Bolivar Soberano na Venezu- 
ela pa dollar y/of florin en- 
trega na Aruba. Mientras cu e 
prijs di un dollar tabata 4020 
Bolivar Soberano, segun e 
website Dollar Today. 

Acuerdo di investigacion, siguridad y turismo den aviacion cu Saudi Arabia 


ORANJESTAD - Ayera 
durante un conferencia 
di prensa, e ministerio di 
Transporte, Comunica- 
cion y Sector Primario 
representa pa sr. Chris 
Romero, a duna di conoce 
cu a haci un biahe pa Sau- 
di Arabia, pa motibo un 
invitacion cu e gobierno 
ey a haci pa Romero. 

E1 a splica cu prome di su 
yegada na Saudi Arabia, a 
drenta na Hulanda hunto cu 
Directie Luchtvaart Aruba pa 
firma un acuerdo di Conseho 
di Investigacion di Siguridad 
di Reino. E acuerdo aki ta 
stipula procesonan y proce- 


duranan pa un comision di 
siguridad y asina duna asis- 
tencia na Aruba pa cu otro 
islanan di e reino den caso 
di un accidente aereo di gran 
embergadura. 

Den e ley, Romero a bisa 
cu ta existi un profesion cu 
OW (Onderzoeksraad Voor 
de Veiligheid) pa asina yuda 
Aruba, pero esaki nunca a 
wordo fmalisa. E acuerdo ta- 
bata trata di asuntonan cu a 
keda pendiente y cu a wordo 
fmalisa, y asina Aruba por sig- 
ura e cumplimento cu mester 
tin pa mantene e rating cu ta 
di suma importancia pa avia- 
cion y tambe pa turismo. 


Riba tereno di investigacion 
di accidente di aviacion, Cor- 
sou y St. Maarten tambe a 
firma e acuerdo cu ta multi- 
lateral den reino Hulandes. 

Di mesun manera, minister 
a splica cu Aruba tin su me- 
sun expertonan riba e tereno 
di accidente cu por conta cu 
Hulanda, y tambe a duna un 
cooperacion di e region mes 
tambe, pa asisti unda cu ex- 
perticio y material y con- 
hunto aki forma un sistema 
robusto y confiabel di inves- 
tigacion di accidentenan di 
aviacion. 


Di otro banda, e biahe cu 
minister Romero a haci, el a 
bisa cu minister di Transporte 
di Saudi Arabia a extende su 
invitacion pa Aruba asisti 
na un cumbre pa atende e 
conferencia Global Aviation 
Summit 2019 Saudi Arabia. 
Romero a comenta cu e meta 
principal di e conferencia aki 
tin suma importancia pa for- 
tifica dialogo y cooperacion 
entre gobiernonan, sectornan 
priva y otro organisacion den 
area; pero tambe organisa- 
cionnan riba nivel di minis- 
ternan y directornan di avia- 
cion civil, pa asina intercam- 
bia puntonan di bista, practi- 
ca comproba y envolvimento 


activo de defmi regulacion, 
politica y futuro relaciona cu 
aviacion civil. 

E topiconan trata specifica- 
mente tabata siguridad, y me- 
horacion di siguridad opera- 
cional, pero tambe temanan 
actual como terorismo digi- 
tal y drone. Aparte di esey, 
Romero a confirma cu tambe 
ta crea oportunidad den plan 
di gobernacion pa asina trece 
vuelonan di e pais, asina di- 
versifica e turismo pero man- 
teniendo e calidad y trece tur- 
istanan di e region ey. 


Hurricane Hunters Hercules a yega Aruba como parti di tour den Caribe 


ORANJESTAD - Ayera 
a yega na General Avia- 
tion Terminal di Aruba pa 
12:04 minuut di merdia e 
avion Hurricane Hunt- 
ers Hercules for di Merca 
como parti di un tour cu 
nan ta haci riba horcan 
den Caribe hunto cu vari- 
os cientifico y tripulacion 
di e avion, pa via cu e tem- 
porada di horcan 2019 ta 
cercando y hopi biaha e 
islanan di Caribe ta haya 
problema cu horcan. 

Minister di Comunicacion, 
Transporte y Sector Prima- 
rio, Chris Romero a splica 
cu e obhetivo ta pa alerta riba 
e impactonan di ciclonnan 
tropical y e peliger di ta den 
un calamidad sin tin un plan 
personal di horcan y ta pre- 
para pa e mal tempo. 

Desde e momento cu e tem- 
porada di horcan a cuminsa 
na juni, ayera a toca turno pa 
Aruba pa ricibi di e avion aki 
cu su tripulacion den aero- 
puerto. E avion Hercules ta 
un di e dies avionnan cu ta 
wordo usa pa reservista di e 
forsa aereo Mericano. Du- 
rante horcan, e avion militar 
aki di ultimo generacion ta 
wordo guia strategicamente 
pa drenta den e ciclonnan 
tropical, pa asina recopila 
datonan critico y di suma 
importancia pa pronostica e 
intensidad y embergadura di 
e horcan. 


Romero a manifesta cu e 
datonan ta wordo manda na 
tempo real via satelite for di 
avionnan directamente pa e 
centro nacional di horcan, pa 
asina duna un analisis y uso 
di parti di experto den are- 
anan di horcan pa prepara cu 
anticipacion cu ta importante 
pa tur hende y mas precisa- 
mente pa esunnan cu mester 
tuma decisionnan clave. 

Tambe Romero a menciona 
cu ta importante pa conoce 
e riesgonan y e peligernan 
specifico di tur horcan. E 
bishita ta duna Aruba e opor- 
tunidad di siña y compronde 
con cientificonan ta recopila 
tur informacionnan di hor- 
can, y con nan ta manda esaki 
den tempo real via satelite for 
di avion directo pa e centro 
nacional di horcan. 

Na aeropuerto tambe tabata 
presente e minister di trans- 
porte di Corsou, Zita Jesus- 
Leito, ken a manifesta cu na 
prome luga, esaki ta un coop- 
eracion cu nan tin cu Aruba, 
pa motibo cu e ta kere cu si 
e islanan tambe ta hunto riba 
asuntonan cu ta den ben- 
eficio di pueblo di Corsou y 
Aruba. 

“Un avion asina aki ta di vital 
importancia pa asina nos por 
compronde e fenomenonan, 
manera horcan, mas di cer- 
ca”, Leito a sigura. 

Ley prohibicion saco di plastic: Di origen pa evaluacion 



ORANJESTAD - Juliet 
Carvalhal a bin cu ini- 
ciativa pa elimina uzo di 
saco di plastic, despues 
di estudio, trabou grandi 
y complica pa varios aña. 
Riba dia 1 di januari 2017, 
a prohibi uzo di plastic na 
Aruba. 

Carvalhal su estudio na Uni- 
versidad di Aruba facultad 
di hospitalidad y maneho di 
turismo (FHTMS) a pone cu 
el a scoge pa su tesis e tema 
di uzo di plastic. Na mesun 
tempo e tabata sigui cu con- 
scientisacion di uzo di saco di 
plastic como boluntario. 

E1 a bin riba e topico y keda 
haci evaluacion. “Hopi bi- 
aha nos ta implementa ley 
pero nos tin cu evalua tambe, 
principalmente cu tabata un 
ley prome di su tipo pa sector 
priva, como idea pa stipula 
mas operacion cu ta di medio 
ambiente den e sector priva.” 

Segun Carvalhal ta impor- 
tante pa den evaluacion siña 
kico a bay bon, malo, unda 
nan ta actualmente, y kico 
por bay miho. Sinembargo, 
e ta splica cu e tempo cu a 
wordo duna tabata suficiente 
desde e dia cu e ley a pasa cu 
el a wordo aproba den parla- 
mento unanimamente. 

“Dia cu el a bay den efecto, cu 
ta 1 januari 2017, nos a haci 
evaluacion di kico nos por 
siña di dje pa nos sigui bay di- 
lanti. Basa riba esey, door cu 
estudio tabata grandi. E sur- 
vey ta consisti di 30 pregunta 
grandi”, Carvalhal a splica 

E prome parti di adopcion di 
substituto, unda nos ta actu- 
almente. Con lihe e adopcion 
a pasa, e ta bisa cu esey tabata 
importante p’e. Pa wak es- 
unnan cu adopta lihe of mas 


prome cu e ley a ser pasa of 
net ora e ley a pasa. 

Adopcion a bay basta lihe, se- 
gun Carvalhal. “Casi 26% di 
respondente cu nos a puntra, 
nunca a opera cu saco di plas- 
tic, cual ta un cifra halto. Casi 
un cuart di nan a opera cu 
saco di plastic. Despues, taba- 
tin un grupo di 13 pa 15% na 
2016 cu a tende cu ley tabata 
biniendo. Eynan caba tin 40% 
di adopcion.” 

Sinembargo, Carvalhal ta bisa 
cu e otro 35% ora e ley a pre- 
senta, e prome 6 luna di 2017 
tabata tin cantidad grandi cu 
adopta e ley. E ta continua 
splica cu ta yegando na mas di 
70% compara cu otro ley na 
mundo cu a bin cu e ‘plastic 
bags remodels’. E ta bisa cu 
e logro mas grandi ta e cifra 
di adopcion, e velocidad cu a 
mantene e adopcion durante 
2 aña. 

Na 2018 por a wak den un 
grafiek cu e cifra di adopcion 
a subi na cuminsamento di 
aña. Pa motibo cu e aplica- 
cion a bin aden compara cu 
otro leynan na mundo, ta 
mira cu ‘nos ley ta un exito’. 

Sinembargo, Carvalhal ta bisa 
cu e proceso ta bayendo. Na 
september 2018, evaluacion 
di adopcion ta pasando. “Ai- 
nda tin tienda cu ta movien- 
do for di saco di plastic pa un 
saco substituto.” 

Carvalhal ta bisa cu esey ta 
grupo cu den futuro lo por 
sigui traha cu nan. E ta yuda 
den e parti di observa y ta mas 
visibel den comunidad cu 
mas tienda ta adopta e ley. Pa 
locual ta e substituto, e ta bisa 
cu ta importante pa tin ‘hopi 
diferente tipo di saco’. 

“Pa nos tin un idea cu no ta 


bay haci un life cycle di tipo 
di saco cu tin. Por ehempel, 
saco di papel cu ta degrada- 
bel, otro tipo cu ta recycle pa 
wak con e ta pa futuro. Mes- 
ter wak e medio ambiente ki 
tipo di saco por ser tuma over, 
mester sa kico ta wordo uza. 
Esey ta pa duna indicacion 
pa investigacion pa futuro”, 
Carvalhal a bisa. 

Como 89% di persona cu a 
haci encuesta den sector re- 
tail a haya bon pa Aruba, aun- 
ke 62% a sinti cu impacto riba 
nan negoshi ta positivo. E 
89% a sinti cu e tabata dificil, 
pero asina nan ta sinti cu e ley 
tabata uno bon. “Esey ta duna 
indicacion cu e cambio di ley 
pa Aruba ta uno positivo.” 

Bon Dia Aruba a puntra Car- 
valhal kico a motiv’e pa haci 
esaki. Pa bin cu su tema di 
tesis pa despues yega asina 
leu cu e ley y evaluacion. “Na 
december 2013 mi a wak un 
reportahe di un ‘macro clean 
up’ na Parkietenbos, mi no 
por a kere e cantidad di saco 
di plastic eynan.” 

Den un segmento cu el a 
mira riba television local, el a 
bisa cu e no por a kere locual 
e tabata mira. Carvalhal ta 
agrega cu el lanta ta duik y cu 
sport di lama eybanda, anto 
ora el mira tur esey con e ‘tur 
cos tabata for di man comple- 
tamente’. 

Carvalhal a bisa cu el a fada y 
dicidi pa haci algo. “Un hen- 
de mester por haci algo y nos 
ta lubida cu nos mes por ta e 
persona ey. Pues mi a dicidi 
cu lo traha riba dje. Cu un in- 
speccion cu nos a hiba tempo 
hunto cu supermercado pa 
wak e luga. Ami hunto cu 
otro dos compañero a traha 
hunto den team pa traha e 
ley.” 

Editorial 


Ultimo cos cu pueblo mester 

Ta ser mima... 


Den e ultimo simannan nos por a lesa y tende 
mas critica riba maneho di e actual gabinete, 
tal vez como antesala pa e manifestacion 
di oposicion di awe. Realmente e cantidad 
y contenido di e critica tabata mas suave cu 
por a anticipa. Tin varios punto riba cual nos 
a spera mas critica pero esaki no a concretisa. 
Manera e manera con den ultimo simannan 
nos prome minister a maneha e asunto di e re- 
fmeria, unda tabatin varios aspecto unda nos a 
spera mas di oposicion. No pasobra necesari- 
amente nan lo tabatin razon, pero a spera cu 
nan lo a bin ‘defende’ un di e piesanan clave di 
nan maneho durante nan gobierno. Special- 
mente despues di e ultimo acontecimentonan 
alrededor di e negociacionnan cu Citgo y cu 
autoridadnan Mericano riba flexibilisacion 
di e prohibicion di haci negoshi o pasa placa 
pa Pdvsa, nos a spera un avalancha di critica 
pa e manera con a yega na un fmal bastante 
abrupto na e perspectivanan pa reapertura di e 
refmeria, disculpa, e ‘upgrader’. 

Esey ta implica cu e partido opositor sin mas 
ta acepta cu a yega un fin na e proyecto unda 
nan a hinca tanto esfuerso aden? Y, manera 
cos ta pinta awor, sin ningun resultado positi- 
vo? Bon, resultado positivo si bo ta di opinion 
cu mester a haci tur lo posible pa e refmeria 
bolbe den operacion. Pa esnan cu nunca a kere 
den e reactivacion aki, e ultimo noticianan ta- 
bata positivo, no den sentido di e perdida di 
empleo pa esnan envolvi, pero si pasobra fi- 
nalmente nos por cuminsa orienta nos mes 
riba futuro, y stop di mira atras den lamento 
pa loke tabatin y lo no f ey mas den futuro. 
Por ta cu nos por conclui di nan silencio cu 
nan tambe ta bay pone e tema aki sosega? Nos 
no ta kere esey si, pasobra e partido opositor 
semper a mustra di ta mas strategico y lo mes- 
ter a pensa caba kico mester bay haci despues 
cu e refmeria no f ey mas. Lo ta bon si nan 
ta concentrando caba riba kico lo mester su- 
cede den futuro pa nos por tin un desaroyo 
economico sano. No tur plan mester bin di e 
actual gobierno. 

En todo caso nos por a tuma nota di e critica 
riba e iniciativa reciente di gobierno pa man- 
tene e prijs di gasolin, y otro combustible, 
na mesun nivel, y no aumenta esaki segun e 
sistema cu a maneha pa hopi aña. Nos mester 
bisa cu nos tambe a keda un tiki asombra cu 
e decision aki. Naturalmente e ta zona bunita 


pa e consumidor cu ta pensa cu nan a haya un 
alivio, pero nos mester pensa mas leu. Por ta 
berdad cu tin un reserva di combustible cu a 
cumpra na un prijs faborable, mientras cu si 
introduci e prijs di biaha, e consumidor lo por 
pensa cu e ta pagando di mas pa un producto 
cu no a costa tanto. E otro banda di e medaya 
ta cu ora prijs baha, y tin un stock cu a cumpra 
na un prijs mas halto, lo ta logico pa durante 
un cierto tempo ta keda bende na e prijs halto 
anto? Tur hende cu dos placa di sinti por sa 
cu den e tipo di mercado aki cu ta subi y baha 
semper tin momento cu tin un ‘mismatch’ 
entre prijs actual y e prijs pa cual lo mester bay 
cumpra e siguiente lote, pa loke e prijs ta na 
tal momento riba mercado. Es decir, segun e 
sistema usa durante varios aña, tin momento 
cu bo ta gana un tiki y tin momento cu bo ta 
perde un tiki. Pero loke nos no ta apoya, di 
ningun gobierno, cu ta cuminsa hunga cu e 
asuntonan aki pa motibo politico. Por ta cu no 
a bin cu e idea aki pasobra awe tin un mani- 
festacion di oposicion, manera oposicion ta 
sugeri. Hasta si no ta asina, no ta parce nos 
un bon idea pa mishi cu e cosnan aki, sin cu 
realmente nos a mira un argumentacion con- 
vincente. 

Ta masha bunita pa conta pueblo cu bo no ta 
bay mishi den nan cartera pa cobra nan mas pa 
combustible cu a subi di prijs, pero e compa- 
nia responsable pa importacion y distribucion 
mester absorbe e ‘daño financiero’ aki? Y kico 
ta haci despues, ora prijs internacional baha, e 
ora tambe ta keda cobra e prijs halto pa com- 
pensa pa e reservanan usa pa ‘please’ hende? 
Na Hulandes sa bisa: “het moet uit de lengte 
of uit de breedte komen.” Pakico no ta conta 
hende henter e storia, cu tin varios banda cu 
bo mester conoce pa bo por tin opinion funda 
riba e asunto aki? Nos no ta mira ningun mo- 
tibo pa cambia di sistema, cualkier cu bo usa, 
bo ta obliga di deal cu e realidad di mercado, 
cu ta subi y baha, ta contento ora prijs baha y 
ta zundra ora prijs subi; esey ta asina na tur 
parti di mundo. 

Den e asunto aki, y mirando e multiple prob- 
lemanan cu tin riba tereno economico y fi- 
nanciero, lo ta bon pa gobierno concentra riba 
e problemanan real cu nos tin, y laga e intento 
di mima hende aki un banda. 

HAVANA (Infobae/ 

CaraotaDigital) - Cuba 
tin un actual deficit di 
20mil bari pa dia di petro- 
leo, cu ta obliga nan pa 
cumpra riba mercado in- 
ternacional pa tin un sos- 
ten na e consumo, calcula 
na 130mil bari pa dia, se- 
gun Jorge Piñon, director 
di programa di energia 
pa Latino America di e 
Universidad di Austin, na 
Texas. 

E sancion cu a ser imponi di 
Merca pa Venezuela, cu ta 
inclui e envio di petroleo pa 
Cuba tambe, ta aumenta me- 
sora e posibilidad di escasez 
na e isla, y e crisis economico 
Venezolano lo por bira mas 
intenso. Segun e Oficina di 
Control di Activo Stranhero 
di e Departamento di Tesoro 
(OFAC), e sancion pa PD- 


VSA cu ta prohibi e importa- 
cion di crudo Venezolano pa 
Merca ta drenta na vigor dia 
28 di april proximo. 


Piñon, un experto na asun- 
tonan petrolero cu trinta aña 
di experiencia, tabata presi- 
dente di Amoco Oil di Mex- 
ico y di Amoco Oil pa La- 


tino America. E1 a sigura cu 
Venezuela te ainda ta manda 
pa Cuba 60mil bari pa dia di 
crudo, cu ta suma na e pro- 
duccion nacional di 50 bari 


pa dia. 

Di su banda, dia 20 di feb- 
ruari, Rodrigo Malmierca 
Diaz, minister di Comercio 
y Inversion Stranhero, a bi- 
aha pa Argelia den busca di 
aumento di envio di petroleo 
enfrente e crisis Venezolano, 
cu ta echo riba e isla cu ta de- 
pende riba crudo Venezolano. 

Cuba y Argelia a firma un 
acuerdo cu ta contempla e 
suministro di hidrocarburo 
pa e isla desde 2019 te 2021, 
a cambio di abastecemento di 
crudo, cual ta encarga e gru- 
po Argelino Saidal. Cuba ta 
ofrece tecnologia na materia 
di farmacologia a traves di e 
empresa Cubano Biopharma, 
segun e minister Argelino di 
Salud, Poblacion y Reforma 
hospitalario, Molditar Has- 
bellaoui a bisa. 


Nicaragua: Obispo auxiliar Baez pa Vaticano pa via di menasa di morto 



MANAGUA (LaPrensa/ 
CNN) - Obispo auxiliar di 
Managua, monseñor Sil- 
vio Baez Ortega, a revela 
diarason pasa cu el a ricibi 
orden di Papa Francisco 
pa bin Vaticano pa tempo 


indefini. Esaki relaciona 
cu menasa cu a cuminsa 
na juli aña pasa cu tabatin 
un plan pa asesin’e. 

E1 a haya sa di e plan di e sec- 
cion politico di embahada di 


Merca na Managua, den un 
yamada despus di 11:00 or di 
anochi ora cu te tabata drumi 
caba. E momento ey, na juli 
2018, tabata un momento di 
gran tension, mey mey di e 
bataya feroz entre forsanan 


policial y paramilitar Sandini- 
sta, contra e studiante y otro 
hobennan cu a lanta baricada 
na diferente lugar den casi tur 
ciudad di e pais. 

Ademas el a conta di e con- 
stante presion riba su per- 
sona, incluyendo e presencia 
di drones riba e apartamento 
unda e ta biba. Tambe e inc- 
esante cantidad di yamada 
telefonico, cu menasa contra 
su bida. “Mi a cambia di tele- 
fon cuatro biaha den menos 
di un aña. Esey a obliga nos 
tuma medida di emergen- 
cia na e Seminario,” Baez a 
splica. 

Durante e aña turbulento cu a 
transcuri desde cu e violencia 
a cuminsa dia 20 di april 2018, 
cu gobierno interviniendo cu 
forsa mortal contra un mani- 


festacion pacifico, monseñor 
Baez tabata un di e mas fervi- 
ente defensornan di derecho 
humano y critico di e viola- 
cionnan cometi pa e regimen 
di presidente Daniel Ortega 
contra e manifestantenan, e 
aresto y tortura indiscrimina 
di ciudadano y e uso di civil- 
nan arma di partido Sandini- 
sta. Baez a hunga un papel 
prominente den e delegacion 
di Conferencia Episcopal di 
Nicaragua, den e intentonan 
pa yega na un dialogo entre 
gobierno y oposicion civil. 

Baez a declara cu e no a pidi 
pa bay di su pais, pero cu 
ta Papa Francisco a manda 
yam’e. E tin dies aña trah- 
ando como obispo auxiliar di 
diocesis di Managua. 


Venezuela: Hiperinflacion a baha pero no tin poder di compra 



CARACAS (LaPatilla) - 
Despues di 15 luna di hip- 
erinflacion —un lapso den 
cual e inflacion mensual 
na Venezuela a yega te na 
200 %, na februari 2019 e 
Indice Nacional di Prijs 
pa Consumidor, midi pa 
Asamblea Nacional (IN- 
PC-AN) tabata 53,7 % y 
na maart a disminui te na 
18,1 %, segun publicacion 
di Cronica Uno. 

Ya ta un hecho cu e prijsnan 
ta aumenta na un ritmo mas 
abao pero cada fluctuacion ta 
acumula den e prijsnan ya in- 
fla, loke ta haci cu hende no 
por mira e cambio di veloci- 
dad ey. “Den termino relativo 


e velocidad di e aumento ta 
bira menos, pero e variacion 
den bolivar ta mescos,” Os- 
car Torrealba, economista di 
Cedice Libertad, ta bisa. 


Segun e splicacion di Torreal- 
ba, hasta ora tabatin un cam- 
bio den e velocidad di varia- 
cion mensual di prijs, como 


cu nan tabata asina halto caba 
y no tabatin un aumento di 
salario minimo, e poblacion 
ta sigui sin mira e efectonan 
di e cambio. 


Esaki por mira den e caso di 
galiña: si un kilo di galiña 
tabata costa 1800 bolivar na 
december y un luna despues 
el a bira 4800 bolivar, e au- 
mento tabata 166 %. Pero si 
na februari, e mesun produc- 
to lo a registra un aumento 
de 80 % —mita di e aumento 
mensual anterior— e galiña 
lo a costa 5400 bolivar. Den 
ambos caso e cambio di prijs 
lo tabata entre 2400 y 3000 
bolivar. A pesar di cu e por- 
centahe di aumento tabata 
menos, pa e consumidor no 
ta significativo pasobra nan ta 
keda haya e mesun cantidad 
di bolivar, sigur pa esnan cu 
salario minimo. 

WINUPTO AFL 5,500,- IN PRIZES 

CASINOOPENS AT10AM 


Full Card Starts at AFL 3600,- CASH! - $9 / AFL16,- / Bingo Card 

Buy4 Bingo Carcls receive the 5th FREE. Buy a stamp for SZ to Double UpYour Prizes. 

Raffles, Live Entertainment, Snachs and MORE! 

Brasil: Jair Bolsonaro a anuncia aguinaldo pa beneficiario di subsidio 



RIO DI JANEIRO (Info- 
bae/Telemetro) - E presi- 
dente di Brasil, Jair Bol- 


sonaro, a anuncia ayera cu 
e personanan beneficiario 
di e plannan di subsidio 


estatal lo cuminsa ricibi e 
aña aki un aguinaldo. 

E aguinaldo a ser anuncia 
durante un acto den cual gbi- 
erno a presenta un balans di 
su prome 11 dia, y ta alcansa 
14,1 miyon di famia cu situa- 
cion di pobresa, cu ta ricibi 
subsidio a traves di e pro- 
grama Bolsa Familia, crea na 
2003 pa Luiz Inácio Lula da 
Silva, kende tabata presidente 
na e momentonan ey. 

Den un discurso cortico, Bol- 


sonaro a sigura na e ceremo- 
nia cu gobierno cu a asumi e 
presidencia dia 1 di januari 
lo mantene ‘su enfoke den 
e balorisacion di e famia y e 
balornan cristian, pa un edu- 
cacion di calidad y sin matiz 
ideologico’. 

Cada un di e famia cu ta den e 
programa ta ricibi pa luna un 
promedio di 186 real (casi 50 
dollar) y e aguinaldo cu gobi- 
erno a anuncia lo tin e mesun 
balor, y lo wordo distribui te 
fin di aña. 


Segun calculo oficial, te awo 
e subsidio cu ta distribui me- 
diante e Bolsa Familia tin un 
total di 30.000 miyon di real 
(7.894 miyon di dollar), cu ta 
representa poco mas di 1% di 
e presupuesto di gobierno. 

E mayoria di e famianan cu 
ta beneficia pa e aumento di 
e subsidio ta biba na e region 
cu menos desaroyo, y cu e 
indice di pobresa mas eleva, 
y den e cual Bolsonaro a ob- 
tene e cifra menor di apoyo 
den eleccionnan di aña pasa. 


Colombia: FARC ta pidi pordon pa victimanan di conflicto arma 



BOGOTA (Infobae/AFP) 
- E partido politico FARC, 
cu a surgi di e guerrilla 
Colombiano desarma, a 
pidi pordon pa e miyones 
di persona cu a resulta vic- 
tima di e conflicto arma, 
cu a dura mas di 50 aña na 
Colombia. 

Den e marco di e conmemo- 
racion di dia Nacional di Me- 
moria y Solidaridad cu e Vic- 
timanan di e conflicto arma, 
cu ta celebra dia 9 di april di 
cada aña, e partido ademas a 
garantisa cu lo cumpli cu e 
compromiso di reparacion cu 
a ser acorda den e texto di paz 


na La Habana. 

“Nos ta e prome pa acepta e 
responsabilidad cu ta core- 
sponde nos pa e erornan cu 


a ser cometi, y pidi pordon 
na e victimanan cu a padece 
pa motibo di nos actonan”, e 
agrupacion politico a señala 


den un comunicado. 

“Den practica, nos tur como 
Colombiano ta responsabel 
y victima di e tragedia aki 


alabes”, FARC a expresa, cu 
tambe a agrega cu ta e Estado 
cu tin e obligacion di garan- 
tisa paz. 

“Ta e mayor responsabel, 
door di no ta capaz di gen- 
era e condicion basico pa e 
convivencia ey y e estableci- 
mento di un sociedad husto”, 
a expresa. 

Diamars pasa, na e Salon 
Eliptico di Capitolio Colom- 
biano, a ricibi un dozijn di 
victima di e conflicto pa con- 
memora e fecha, cu a surgi di 
e Ley di Victima y Restitu- 
cion di Teranan. 


Venezuela: Senador kier pa usa militar Mericano pa entrega ayudo 



CARACAS (LaPatilla) - 
“E sancionnan riba nan 
mes no ta bay detene e 
regimen di Maduro y Esta- 
donan Uni tin cu cuminsa 
considera e uso di militar 
activo pa hiba ayudo pa 
e miyones di Venezolano 
hambriento y malo,” asina 
senador Republicano pa 
Florida, Rick Scott, a pone 
riba su cuenta di Twitter. 

“Estadonan Uni ta enfrenta 
un menasa grave pa seguridad 
nacional y un crisis humani- 
tario na nos porta. Esaki ta 


birando mes peligroso pa nos 
cu e guera civil na Siria tabata 


pa Europa, Israel y Jordania, 
el a sigura. 


E ex-gobernador di Florida 
tambe a haci un yamado na 
“tur nos aliadonan” pa apoya 
e presidente encarga di Ven- 
ezuela, Juan Guaido den e es- 
fuerso aki. 

“No kiboca; esaki ta un cri- 
sis. E ta un crisis humanitario 
cu ta menasa bida di pueblo 
Venezolano y a crea un ava- 
lancha di refugiado cu ta yega 
na miyones,” Scott a recorda, 
y a agrega cu “ta birando evi- 
dente cu nos lo meser con- 
sidera e uso di militar activo 
Mericano pa ofrece ayudo. 


Maduro y su matonnan no a 
laga nos otro opcion.” 

Pa e Republicano, e camin- 
da pa socialismo elegi pa e 
Chavistanan “inevitable- 
mente a conduci na un estado 
fracasa” y e resultado ta “un 
di e crisisnan humanitario 
mas grave den historia di nos 
hemisferio.” 

Scott a termina: “Mi mensahe 
awe ta e siguiente: Estadonan 
Uni ta respalda e patriotanan 
di Venezuela cu ta lucha pa 
defende nan bida, nan liber- 
tad y honor.” 

Grupo di Venezolano na Corsou kier bay nan pais bek 


WILLEMSTAD - Un gru- 
po di dies Venezolano sin 
permit di residencia kier 
bandona Corsou. E grupo 
a pidi autoridadnan pa 
deportanan. Na ta tras di 
tralie pa dos luna den un 
situacion cu nan ta de- 
scribi como condicionnan 
malo y inhumano . 

Diadomingo ultimo e grupo 
a inicia un welga di hamber pa 
asina forsa pa nan ser deporta, 
pero Corsou actualmente no 
tin avion disponibel pa moti- 
bo cu ainda e frontera ta cera. 
Derecho humando Caribe 
Awo cu no tin ningun per- 
spectiva di e expulsion, e dies 
personanan mester ser libera, 
segun Ieteke Witteveen di e 
organisacion de derechonan 
humano di Caribe 
“ E legislacion di Corsou ta 
bisa cu e detencion di stra- 
nheronan no ta resultado di 



un delito, sino cu tin como 
obhetivo deportacion di 
Corsou lo mas pronto posi- 
bel”, Witteveen a bisa. 
“Specificamente, e ley tambe 
ta establece cu sin posibilidad 
di expulsion, stranheronan 
mester ser manda. Esaki ta e 
caso cu e Venezolanonan aki.” 
Sin claridad 


Aproximadamente 15,000 
Venezolano a keda na Corsou 
fin di aña pasa. Nan ta huy- 
endo si nan pais den masanan 
grandi. Na Venezuela un cri- 
sis humanitario y economico 
ta luchando pa añanan. E 
situacion tocante e expulsa- 
cion di Venezolanonan na 
Corsou no tin claridad. E 


frontera entre Venezuela y 
Corsou ta cera. Sinembargo 
recientemente nan a logra pa 
manda hende bek. E servicio 
di inmigracion a ricibi asis- 
tencia di consulado Venezo- 
lano na Willemstad . 

Sin documentonan valido 
E grupo di dies no tin docu- 
mentonan di biahe valido. 


Inicialmente nan a nenga di 
coopera. Awo e grupo ta har- 
ta, Segun e Venezolanonan, e 
situacion na nan propio pais 
ta miho cu den prizon na 
Corsou. “ Nan ta wak otro 
cu ta bay y bin, pero nan ta 
ser trata como criminal. Un 
di nan hasta a ser poni hunto 
cu e criminalnan, paso e ta 
como un menasa pa e resto 
di grupo”, Witteveen a bisa. 
E director di e prizon Urny 
Florán ta bisa cu esaki ta ‘coy 
kens’. E stranheronan ta den 
e barracknan paden di e por- 
tanan di e prizon, pero pafo 
di e muraya ta unda cu e 
delincuentenan ta cumpli cu 
nan sentencia. Segun e direc- 
tor, e dies personanan sola- 
mente a menasa cu un welga 
di hamber nada mas. Pero ta 
un echo cu no tin expulsion- 
nan cu a tuma luga desde dos 
di nan caba , pa motibo cu no 
tin avion pa hiba nan bek. 


Ambtenaar a bay traha bek despues di 17 aña 



WILLEMSTAD - Un ambtenaar cu tabata 17 aña na 
cas, a cuminsa traha bek na comienso di e aña aki. E 
persona aki lo tabata tin un disputa cu gobierno di 
Corsou y despues di hopi aña porfin a yega na un so- 
lucion pa e por regresa trabou. 

Periodista Yves Cooper a raporta esaki riba su pagina di 
Facebook, splicando e situacion. Sr. cooper ta splica cu pa 
hopi tempo caba diferente minister a cuminsa cu un limp- 
iesa di dossier di ambtenaarnan cu ta na cas ta cobra pero no 
ta trahando. E ta remarca cu di 187 caso cu tabata tin, awo a 
sobra 37 caso mas cu mester keda soluciona. 

Finalmente e ta bisa cu actualmente tin un bon cooperacion 
entre e departamentonan di gobierno, Ministerio Publico, 
Lands Recherche y BPD, pa loke ta e registracion di amb- 
tenaarnan cu ta haya nan mes den problema y ta bira non- 
actief. 


Alrededor di 100 studiante Hulandes afecta pa virus na Italia 


AMSTERDAM - Un grupo di 
studiante di MBO cu ta den nan 
di 3 y 4 aña di estudio a haya nan 
den un situacion inusual ora cu 
nan a ser afecta pa un virus. Ta- 
bata durante un biahe di scol 
cu e studiantenan a keda afecta, 
“un biahe cu nan no ta bay lu- 
bida”, lider di e grupo Stephan 
Welie a comenta. 

E biaha tabata encera un bishita pa 
Alemania, Suecia y tambe na Italia 
na e ciudad di Milan. Desde dia- 
mars anochi diripiente un 30 studi- 
ante a cuminsa sinti nan mes malo 
y a cuminsa saca. Di e grupo aki 
un 16 di nan mester a wordo hiba 
hospital y mester a keda eynan pa 
observacion. “Naturalmente sem- 
per bo ta tene na cuenta cu algo por 
pasa durante un biahe asina pero 


esaki sigur a pone nos spanta”, We- 
lie a comenta. 

Pa por a atende e studiantenan, 
mester a pidi ayudo di dos ekipo 
medico y tambe haci uzo di 5 am- 
bulance pa transportanan. 13 di e 
16 nan cu a wordo hospitalisa ya a 
sali pa su siguiente dia mientras cu 
e otro 3nan ta bou di observacion 
ainda. E otro studiantenan tambe 
tabata sintoma di e virus pero no a 
bira mesun malo. Ki virus exacta- 
mente e tabata y na ki manera nan a 
ser afecta no ta conoci ainda. 

Ministerio di Asuntonan Exterior 
Hulandes a pone su mes disponibel 
pa yuda e grupo aki regresa Hu- 
landa lo mas pronto cu ta posibel y 
pa asisti den cualke otro cos cu ta 
necesario. 

Wardacosta 
aintercepta 
boto cu 35 
Venezolano 


SUPER 

DoitCenh 



abordo 


WILLEMSTAD - Recien e 
avion Dash di warda costa 
a detecta un contacto 
di 3 miya zuidoost di 
Daaibooi. E RCC a manda 
inmediatamente un ekipo 
di Metal Shark pa e 
alocacion. Na su yegada, 
e ekipo a haya un boto 
tipo yola cu 35 persona 
indocumenta abordo. 

E grupo ta consisti di 27 
hende homber , incluyendo 
3 adolescente y 8 hende 
muhe. Tambe a haya un bala 
di droga abordo. Tanto e 
personanan como e bala di 
droga a ser entrega na polis 
pa mas investigacion 

Clasificado Economico 


PERSONAL GRATIS MX20 PALABRA- TA ACEPTA AVISO FOR Dl 9:00 AM -4:00 PM 

PASA LAGA BO AVISO NA OFICINA Dl BON DIA ARUBA WESTSTRAAT #22 


TA BUSCA 

Un apartamento den serkania di 
Playa (bon prijs) di un camber, 
tur cos inclui, muebla 

Tel.593 0909/593 0077 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi. Tur siman 


SERVICIO PUBLICO 

ta yuda busca cas 
pa cumpra of huur 

Tel. 563 1449 


TABENDE 

pa motibo di viahe un 
mountain bike 26 pa FI.600 
por bel 

Tel.593 7279 


TABENDE 

un cama di baby y un carrier 
Pa fls.75. Por yama 

Tel. 565 5724 
7415500 


SERVIO PUBLICO 

Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 

563 4828/5679610 


TABENDE 

Cuminda Criollo 
calco stoba cu arroz y banana, 
comcomber stoba cu rabo 
Deja Vu Cafe & Lounge 
Cayena Mall Caya G.F. Betico 
Croes 22 
Tel. 561 1089 


SERVICIO 

Unified One Events 
Photos , films, wedding 
Tel. 749 2533 


TA BENDE 

Shimis blanco size 12 pa recibi- 
mento + di bautismo pa mucha 
di 1 aña y algun otro shimis 
elegante 

Tel. 7418637 


TAHUUR 

Timeshare La Cabana 
to rent 1 bedrm sleep 4 3 nights 
in 31 di may 2019 
out 3 june 2019 

Tel. 583 8132/641 6184 


TABENDE 

cas y tereno na tur location 

Tel. 5845979/563 1449 


SERVICIO PUBLICO 

Buscando auto pa huur y na 
bon prijs? yama nos 
Tel.593 9953/ 593 8453 


SERVICIO PUBLICO 

Handyman 

pa tur trabou di verfmento, 
plumbing tuberia, chapi, limpieza 
di cura, drecha mata. contact. 
Tel. 568 3728 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Pa haci trabow di verf y chapi, 
tur mantencion di pafor di cas 
Yama y puntra pa Benito na 

Tel.593 0040 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


SERVICIO PUBLICO 

Figuera Yard Service 

Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 7381908 

SERVICIO PUBLICO 

Construction 

remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 

Tel. 593 3141 

TA BUSCA 

pareha sin yiu ta busca cas 
of apt grandi den area di Sta. 
Cruz, Hooiberg of San Nicolas 

Tel. 747 8280 

GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 

SERVICIO PUBLICO 

Mi ta ofrece servicio di 
electricista, electricidad en 
general, problema cu corto 
circuito y mantencion 

Tel. 566 5026 

SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 5618520 


TA HUUR 

Apartament muebla di 2 cam- 
ber cu cushina, sala, entrada 
priva na seroe colorado pa mas 
info yama 

Tel .5698007 

TAHUUR 

Bachi pa tur ocasion 

Tel. 749 2533 


TABENDE 

Trailer 20 pia pa biba aden 
prijs Fls.10.000 
(prijs negociable) 

Tel:594 6687/565 5522 

TABENDE 

Mitsubishi pick-up L200 “preto” 
STD Prijs Afl.2200. Pa info. 
Tel. 569 7787 


TAHUUR 

apartamento muebla 
camber, baño, sala, cushina. 

Entrada priva FI.850 + 1 
luna deposit. utilidad apart. 
Tel.583 2034/593 0769 


SERVICIO PUBLICO 

Handyman pa trabouw di: Verf- 
mento, plumbing, tuberia, chapi 
limpieza di cura, drecha mata 
Tel. 568 3728 

SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 


TA BUSCA 

Señora ta busca trabow 
domestico (limpieza di cas)di 
dialuna pa diabierna 

Tel.746 5697 

TABENDE 

Gordura Ganga 

15 saco pa 100 + 2 gratis. 
Oferta ta te cu 31 di maart 

Tel.733 2542 / 594 2380/ 
5644456 

TA BUSCA 

mi ta busca trabow di cas, laba, 
strika y haci cas limpi 

Tel.569 0994 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 

TAHUUR 

Un local comercial 
na Plam Beach 

Pa mas info por yama 

Tel.562 7708 

SERVICIO PUBLICO 

recojemos todo tipo de basura 
(nevera, estufa, etc) 

Tel. 5641979 

SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 

TA BUSCA 

pa cumpra 1 kashi pa 
colga paña 

Tel. 7418637 


TAHUUR 

1 Apartment cu 2 camber 
den Playa 1 luna di borg, sin 
mueble, awa + coriente apart 

Tel: 568 4209 


ABONA PA SOLAMENTE AFL. 38 r PA LUNA Y RICIBITUR DIA BO CORANTNAN PREFERI 

MAS CERCA Dl BO! 



Yena aki bao e siguiente informacion 


TolQfnn □ Cobranza na Cas. 

□ Cobranza na Trabao. 

Nomhpr CnmnlPtO' n Paga via Banco (Standing Order) Arubd Bank no:33266.8 

H . □ PagaArubaBankABOONLINE. 

Adres di entrega: . □ Paga cmb online . 

a . „ .■ -.l,,,,-, □ Personal na oficina di Bon Dia Aruba. 

Adres di cobranza: . □Poneden Box. 

□ Tira den Cura. 

Pago Adelanta: DóLuna Diaña 


Yama na telefon: 582-7800 of manda un email na accounting@bondia.com 

www.bondia.com 

DNM a constata cu fenomeno di yerb’i lama ta bek den nos awanan 


ORANJESTAD - Pa algun siman 
caba nos por a tuma nota di e 
fenomeno di Sargassum, conoci 
como yerb’i lama, zeewier y sea- 
weed, cu ta acerca nos costanan. 
E sucedido aki a cuminsa bira 
mas bisto na aña 2011 den Caribe. 



E fenomeno aki haci un impacto 
riba e recurso maritimo, piscamento, 
bunitesa di beachnan como tambe 
riba turismo. Despues na aña 2014 y 
na 2015 un biaha mas e yerb’i Lama 
(Sargassum) a acerca paisnan den Ca- 
ribe. 

Pa medio di e relato aki Departamen- 
to di Naturalesa y Medio Ambiente 
(DNM)ta informa pueblo di Aruba 
con tin pensa pa atende cu e fenom- 
eno aki en caso e yega costanan unda 
tin beachnan publico. Ta recorda un y 
tur cu actualmente ta trata di e Yerb’i 
Lama solamente na costa Noord di 
Aruba na unda mayoria biaha no ta 
tuma accion como cu e ta un fenom- 
eno natural y e organismo aki no tin 
niun efecto riba salud di hende. Tam- 
poco e tin mucho impacto negativo 
riba e producto turistico cu nos ta 
brinda. 

Kico ta Sargassum? 

Pelagic Sargassum ta un alga color 
bruin, of tambe yama Yerb’i Lama, 
Zeewier y Seaweed, cu ta flota liber 
den oceano y nunca ta pega na fondo 
di lama y nan ta forma manera mat- 
nan di yerba bruin di lama. E yerba 
aki ta hay’e den oceano Atlantico den 
e asina yama Sargasso Sea. Sargas- 
sum ta move cu e coriente di lama, 
y ta dificil pero no imposibel pa sigui 
su movecion. E sargassum ta di sumo 
importancia pa especienan migratorio 
y ta habitat pa un total di 120 especie 
di pisca y 120 otro especie. E ta forma 
un habitat pa criadero di pisca y ta 
forma proteccion y ta duna cuminda 
na especienan cu ta na peliger manera 
e turtuga. 

Den cua scenario Aruba lo haci algo 
pa loke ta trata presencia di Sargas- 


sumr 

(*)Scenario 1, situacion actual ca- 
minda cu solamente e costa noord di 
Aruba ta afecta y e areanan di beach- 
nan publico no ta afecta. Gobierno 
den un acuerdo durante reunion cu 
Rampenbureau na 2018, a bay di acu- 
erdo cu lo no haci e area aki limpi 
como cu e ta un fenomeno natural y 
a opta pa laga naturalesa regenera su 
mes. 

(*)Scenario 2. Si Sargassum yega 
beachnan na Arashi, Palm Beach, 
Eagle Beach, Baby Beach & Rodg- 
ers Beach. Den e caso aki e departa- 
mentonan gubernamental a bay di 
acuerdo cu lo bay over na haci e ar- 
eanan menciona limpi y ta conta cu 
cooperacion di organisacionnan priva 
y publico. 

Sargassum ta un fenomeno natural 
y tin un rol den e parti di nutricion 
di nos beachnan. E ta hunga un rol 
importante den e stabilidad di nos 
costanan. E parhanan di costa tambe 


ta depende di e nutricion/cuminda cu 
ta bin den e sargassum. Claramente 
cu si laga e yerbanan aki riba costa e lo 
tin un holo manera putri cu hende sa 
haya fastioso. Tambe e ta un molester 
ora di landa. Mester recorda un y tur 
cu e ta un molester temporal y cu e 
manera mas simpel pa trata cu sargas- 
sum ta pa lag’e y eventualmente lama 
mes lo bay cu ne. Asina lo no tin mes- 
ter di heavy equipment ni harkmento 
na costa, cu tur consecuencia cu esaki 
ta trece cu ne pa nos naturalesa. 

DNM ta encurasha un y tur pa carga 
pasenshi cu e presencia di e Yerb’i 
Lama/Sargassum. Ta recomenda pa 
landa caminda no tin e yerba. No 
ta un opcion pa haci limpi si no tin 
un anuncio publico door di Bureau 
Rampenbestrijding (BRA). 

Nos ta suplica pa no kita e yerba como 
cu haciendo esaki ta acelera e proceso 
di erosion di nos beachnan. Kitando 
e yerba ta haci mas daño cu bon. No 
aplica ningun tipo di producto ariba e 


yerba. No uza ningun tipo di mashin 
of heavy equipment riba nos beach- 
nan. 

Legomay e presencia di e yerba mien- 
tras cu naturalesa ta regenera nos 
beachnan y santonan blanco. Ora nos 
compronde e acto di naturalesa aki, 
ta mas facil comunica esaki na nos 
bishitantenan. 

E decision pa no interveni of stroba 
e proceso di naturalesa ta cuadra cu e 
acuerdonan estableci mundialmente 
durante un reunion internacional pa 
establece Sustainable Development 
Goals(SDG), metanan cu ta sostene 
un desaroyo sostenibel. SDG#13, 
SDG #14, SDG#15 ta algun di e 
metanan mundial pa desaroyo sos- 
tenibel relaciona cu best manage- 
ment practices pa cu e conocemento 
y fluho di Saragassum. Den e caso 
cu tin areanan di costa Zuid unda tin 
beachnan publico y sargassum a yega 
un cantidad di 3 cm halto, por haci un 
melding via DNM of BRA. 

Hoben riba brommer a dal abou y keda herida 


SEROE JANCHI - Diahuebs atardi na Seroe Janchi un 
mucha homber riba brommer a dal abou y cu conse- 
cuencia parti di e brommer lo a dal su pia abou basta 
duro y corta esaki lagando un herida grandi. 

Ambulance a keda solicita y polis di trafico tambe a keda dirigi 
pa e sitio. Paramedico di ambulance a brinda asistencia na e 
victima. 




Ceramento di caminda Picaron-Urataca en conexion cu asfaltamento. 


ORANJESTAD - Departamento di Obra Publico ta in- 
forma pueblo di Aruba en general y specialmente nos 
automobilistanan cu ta haci uzo di e caminda Picaron 
- Urataca cu mañan diabierna dia 12 di april 2019 te 18 
di april 2019 lo bay cer’e parcialmente pa nos cuminsa 
cu trabounan preparativo y despues asfalta e caminda. 

Trabounan preparativo lo cuminsa diabierna 12 di april 2019 
y nos lo asfalta diahuebs dia 18 di april 2019. E caminda cu lo 
asfalta ta Picaron nr. 1 te cu Urataca nr. 30c. 

Tumando na cuenta cu ta un solo entrada tin y un solo en- 
trada, lo no percura pa un ruta alternativa e biaha aki. E orario 
di e ceramento di caminda lo ta di 8’or di mainta pa 4’or di 
atardi. 

En conexion cu e trabounan menciona Departamento di 
Obra Publico ta pidi pa tene cuenta cu e inconveniencia cu lo 
por surgi pa cual nos ta pidi nos disculpa. 



Aierta pa construccion di rotonde na haltura di Alhambra Casino 



ORANJESTAD - Entrante 
diasabra 13 di april 2019 for 
di 9’or di mainta lo bay cera 
e crusada di J.E. Irausquin 
Boulevard y Caya Punta 
Brabo dilanti Alhambra Ca- 
sino pa construccion di un 
rotonde. 

Trafico lo wordo desvia via Caya 
Dr. J.E.M. Arends. Trafico den 
direccion Noord y Zuid lo por 
sigui ariba J.E. Irausquin Blvd 
den ambos direccion pa medio 
di rotonde provisional. 

Trabounan lo tin un duracion 
di 2 luna. DOW y Mota-Engil 
Aruba ta pidi pueblo di Aruba y 
tur automobilista pa tene cuen- 
ta cu e desviacion ariba e ruta 
menciona. 

Dos auto a accidenta na 
Weg Fontein y un persona a 
keda levemente herida 


ORANJESTAD - Diahuebs atardi riba e caminda di 
Weg Fontein na San Nicolas a sosode un accidente en- 
tre dos auto pa falta di preferencia. 

Un Ford a subi caminda dal den un Hyundai accent bayendo 
zuid. E impacto a laga un persona levemente herida, y debi 
cu ambulance tabata basta ocupa, a conseha e persona pa bay 
centro medico riba su propio forsa. Polis di trafico y roadser- 
vice tabata presente. 




Trayecto di formacion social pa hoben 
Arubiano a cuminsa 


Fundacion Rancho ta 
celebra 9 aña di existencia 


ORANJESTAD - Na marinierskazerne 
na Savaneta, 20 hoben Arubiano a cum- 
insa e trayecto di formacion social (SVT). 

Siman pasa diamars tabata e comienso, y e 
cursistanan a cuminsa un formacion di cu- 
atro luna den un contexto militar. Akinan e 
cursistanan ta siña di SVT principalmente e 
importancia di norma, balor, disciplina, res- 
peto y rutina. Despues di e formacion aki ta 
cuminsa un Vakopleiding’ den cual e hoben- 
nan ta siña un tarea specifico cu ta pas cu nan, 


y cu cual despues nan tin chens di haya un 
trabou cune. 

Luna pasa a firma e convenio nobo di SVT 
na Aruba. E convenio nobo aki ta duna in- 
formacion tocante e forma con SVT, per- 
sonal, recurso y servicio ta duna sosten na 
otro na Aruba. E convenio aki tambe ta 
aclaria ki tarea y ki rol gobierno di Aru- 
ba y CZMCARIB ta compromete na dje. 

E instructornan pa SVT ta bin di Milicia Aru- 
bano, ARUMIL. 



ORANJESTAD - Den 
transcurso di añanan 
Fundacion Rancho a 
traha riba conservacion 
di e historia y cultura di 
e bario di Rancho. Sem- 
per cu hopi dedicacion y 
amor pa e bario y su co- 
munidad. Como NGO 
nan ta sumamente con- 
tento di tur locual a logra 
den e ultimo 9 añanan. 
Hopi proyecto y actividad 
a wordo realisa cu apoyo 
y sosten di comunidad, 
socio y patrocinadonan. 

Dia 20 di April 2019 e fun- 
dacion ta celebra nos 9 aña 
di existencia unda pueblo di 
Aruba ta wordo invita. Unda 
nan ta bay duna palabranan 
di gradicimento na tur esun- 
nan cu a apoya y sostene nan 
den e ultimo añanan. Banda 
di esaki lo tin: exposicion di 
potret, bendemento di buki, 
musica y mas, Bar y cushina 
lo ta bon surti, Evento ta 
tuma luga entre 6 y 8 pm na 
Centro Di Actividad Rancho 
situa na Koningstraat 39. 

Dia 24 di April. Den cuadra 
di e 9 aña di existencia Fun- 
dacion Rancho ta organisa 
un mini conferencia cu 
topico: Maritimo, Marino y 
Aereo, posibel proyectonan 
di educacion pa Aruba. 
Pueblo di Aruba ta wordo 
invita pa asisti den esaki y 
duna nan punto di bista riba 
e temanan aki riba mencio- 
na. Lo ta entre 9or di mainta 


y 12’or di merdia na Fruteria 
di Museo Arkeologico Aru- 
ba ubica na Schelpstraat 42. 

Dia 25 di April. Den cuadra 
di e 9 aña di existencia Fun- 
dacion Rancho ta organisa 
un anochi special ;) pa tur 
su boluntarionan cu a apoya 
y sostene nos den e ultimo 
añanan, dedicando nan tem- 
po haciendo trabou como 
boluntario pa e fundacion. 
Sin nan Fundacion Rancho 
no lo ta celebrando 9 aña! Ta 
haci un yamada na tur esun- 
nan cu a yega di traha como 
boluntario pa Fundacion 
Rancho pa ta presente na e 
anochi di boluntario, tambe 
esunnan cu kier bira bolun- 
tario y kier inscribi ta mas cu 
bon bini e anochi aki. Esaki 
ta entre 6’or y mey y 9’or na 
Centro di Actividad Rancho. 

Dia 27 di April ta invita co- 
munidad pa e actividad id 
hisamento di fli na Centro di 
Bario Playa Pabou. Funda- 
cion Rancho, conservando 
historia y cultura di e bario 
di Rancho 


Like us on 
Facebook 



facebook.com/bondianoticia 

Sur Korea lo legalisa aborto despues di 66 aña 


SEOUL - Despues di 66 
aña di prohibicion, aborto 
lo bira legal na Sur Korea. 
Esaki lo ta na final di aña 
2020, corte constitucional 
di e pais a dicta diahuebs. 
Un gran Victoria pa esun- 
nan defensornan na fabor 
di e posibilidad di eligi. 

Shete di e nuebe hues a bisa 
cu prohibicion di aborto ta 
inconstitucional. Tabatin 
mester e voto di 6 hues pa 
asina anula di prohibicion. 
E legisladonan awo tin te cu 
dia 31 di december 2020 pa 
revisa e ley. E interupcion di 
embaraso despues di 20 si- 
man ainda lo ta ilegal. 

Anteriormente, e muhe cu 
aborta na Sur Korea por ricibi 
castigo di un aña di prizon 
y un boet di 2 miyon won 



($1,780 dollar). Mientras cu 
medico of trahado di salud 
cu ta yuda interumpi un em- 
baraso por bay prizon pa 2 
aña. 

Aunke e huicio tabata straño, 
e no tabata desconoci. Mayo- 
ria di muhe di 15 pa 44 aña ta 
considera cu e ley ta inhusto, 
segun e resultado di un en- 
cuesta publica e aña aki pa e 
instituto di salud y asunto so- 
cial di e pais. Mas di 20% di e 
personanan encuesta a bisa cu 
ya a yega di haci un aborto, a 
pesar di ta ilegal. 

E reciente presion pa kita e 
castigo pa e practica di aborto, 
a ser rechasa pa grupo con- 
servador y religioso, algun cu 
tin conexion cu e campaña 
Mericano contra aborto. 


Assange aresta na London 


LONDON (AP) - Fun- 
dado di WikiLeaks, Julian 
Assange a ser forsa pafo 
di e embahada di Ecuador 
na London, y hiba den un 
van di polis Britanico dia- 
huebs. Asina ta duna co- 
mienso na un bataya legal, 
cual el a priminti di gana. 

E polis aresta sr. Assange 
despues cu e nacion Sur 
Americano a revoca e asilo 
politico cu e tabatin pa 7 aña. 
Presidente di Ecuador, Lenin 
Moreno, a bisa cu a tuma me- 
dida pa motibo di ‘violacion 
di convencion Internacional 
y bida diario’. 

Na Washington, e departa- 
mento di husticia acusa sr. 



Assange di conspira cu ex- 
militar Mericano. E analista 
di inteligencia di ehercito 
Chelsea Manning a entrega 
un computer clasifica di Pen- 
tagono. E cargo a ser anuncia 
despues cu Assange a bay den 
custodia. 

E abogado di Assange, Jen- 
nifer Robinson, a bisa cu e lo 
lucha conta cualkier extradi- 
cion pa Merca, agregando 
cu su aresto ta representa 
un peliger pa e periodista di 
Merca. 

Assange ta bou di scrutinio 
di departamento di husticia 
di Merca pa ultimo aña, pa e 
rol di WikiLeaks den e pub- 
licacion di miles di secreto 


gubernamental. E tabata un 
figura importante den inves- 
tigacion di consehero special 
Robert Mueller. 

WikiLeaks tabatin e-mail cu 
a wordo horta di e campaña 
presidencial di Hillary Clin- 
ton y di e grupo democrata. 
WikiLeaks rapidamente a hala 
atencion na e interes di Mer- 
ca pa cu Assange, y a bisa cu 
Ecuador a termina e asilo po- 
litico di Assange ilegalmente, 
‘den violacion di ley interna- 
cional’. 

Actornan poderoso, incluy- 
endo di CIA, ta comprometi 
na un esfuerso sofistica pa 
deshumanisa, y kita e legit- 
imidad di Assange, y cer’e 
den prizon. 


Ehercito di Sudan ta derota president 



CAIRO - Ehercito di 
Sudan a derota presidente 
Omar al-Bashir ayera, 
despues di lunanan di 
protesta violento contra 
su gobernacion represivo 
durante 30 aña. Pero 
demostrantenan pro- 
democracia a priminti 
di sigui cu nan campaña 
riba caya despues cu e 
militarnan a bisa cu lo 
goberna e pais pa dos aña. 

Despues di anuncio militar, 
organisado di e protesta a bisa 
cu lo continua te ora cu forma 
un gobierno di transicion 
civil. Miles di manifestante 
a congrega diahuebs fuera 
di sede di comando general 
di ehercito Jartum. Miles a 


marcha ta canta, celebra y 
bailando. 

E anuncio finalmente 
a produci ora cu e 


minister di defensa, Awad 
Mohammed Ibn Ouf a 
aparece na television estatal, 
informando cu e militar a 
aresta Al-Bashir. E1 a bisa cu 


durante hopi tempo militar 
y siguridad a observa ‘mal 
administracion, corupcion 
den sistema, ausencia den 
husticia, horizonte blokia pa 
tur persona specialmente e 
hubentud, e pober a bira mas 
pober y rico a bira mas rico. 
Speransa a perde pa igualdad’. 

Minister Ibn Ouf a bisa 
cu conseho militar a dicidi 
pa ehercito, e agencia di 
inteligencia y aparato di 
siguridad goberna pa e 
siguiente dos aña, te cu 
‘eleccion liber y husto’ 
tuma luga. Tambe a anuncia 
cu militar a suspende 
constitucion, disolve e 
gobierno y declara estado di 
emergencia durante 3 luna, 


a cera frontera y espacio 
aereo di e pais pa impone un 
‘curfew’ durante un luna. 

E organisado di protesta 
tin miedo cu ehercito 
tuma control. E organisado 
principal a insisti cu 
e manifestantenan lo 
permanece riba caya pa pone 
presion pa un gobierno di 
transicioncivil. “Nosnotabay, 
nos ta bisa e revolucionario 
pa no bandona”. 

Sarah Abdel- Jaleel, vocero 
di asociacion, a bisa AP cu no 
lo acepta un golpi di militar 
y lo insisti un ‘renuncia 
incondicional di al-Bashir y 
su regimen’. 

Our VIP auditoriums will have totally redinable leather seats with footrest and more space between rows. 


NEMAS VIP AT 
ERENCIA 




six stadium 

SEATING AUDITGRIUMS 


2 rully VIP and 4 with a conibinaibii 
cf traditiongl high baclc rockerçand 
fec’ILnabJc seals 


LASER PRQJECTION 

0NLINE TICKETING 

AND 7.1 DOLBY 

AND RESERVED 

SURR0UND SOUND 

SEATING 


LOUNGE AREA 
ENHANCED MENU 
AND SERVICE TO 
YOUR SEAT 


conbbeandnemas.com 

Universidad di Aruba a tene Open House 



ORANJESTAD - Diasa- 
bra mainta Universidad di 
Aruba a habri su portanan 
pa tur esunnan interesa pa 
inscribi pa e aña academi- 
co 2019-2020. Despues di 
un caluroso bonbini,UA 
a ricibi e futuro studian- 
tenan di tur edad na e 
bunita area tropical pu- 
blico situa pafo di e cam- 
pus. 

Cada un di e mesanan drecha 
tabata representa un di e ar- 
eanan principal di estudio di 
Universidad. 

Nan tabata ekipa tanto pa stu- 
diante como profesor promi- 
nente di cada facultad, cu 
tabata accesibel pa pregunta. 


Por a identifica nan facil- 
mente na nan T-shirt diseña 
pa studiante di UA. 

Na cuminsamento e studi- 
antenan tabata poco timido, 
pero despues nan a drenta e 
area publico. Cuminsa un 
fase nobo di bo educacion ta 
un experiencia cu por haci bo 
poco nervioso. Universidad 
di Aruba ta orguyoso di sa 
con pa pone hende sinti nan 
mes bonbini. Tanto e grad- 
uadonan di scol secundario 
como e profesionalnan cu ta 
traha y kier avansa den nan 
carera, tabatin acceso facil 
na informacion tocante e 7 
areanan di concentracion di 
estudio di universidad. 


Algun participante tabata sa 
exactamente kico nan kier 
studia, nan a para den rij na e 
facultad di nan interes. Otro- 
nan a cana rond un poco, ab- 
sorbando tur e opcionnan di 
educacion avansa cu UA ta 
ofrece. Durante e dos sesion- 
nan cada facultad a suminis- 
tra mas detaye cu un splica- 
cion cortico pa duna un bista 
general di nan programa. 

Universidad di Aruba tin un 
acercamento hopi progresivo 
pa cu educacion. Nan ta un 
institucion academico cu ta 
pensa adelanta y ta ofrece un 
experiencia educativo cu ta 
duna e studiantenan un base 
academico firme y ta atende 


cu e necesidadnan specifico 
di e comunidad Arubiano. 
UA tin algo pa tur hende! 


E atmosfera di e ‘open house’ 
tabata festivo y entusiasmo 
tabata brota den aire segun 
e siguiente generacion di 
alumno di UA tabata cum- 
insa haya nan luga memey di 
e comunidad academico vi- 
brante di UA. 

Mas di un studiante a bisa 
cu e evento tabata mas cu 
un ‘open house’- tabata sinti 
manera bo a yega cas. 

Pa mas informacion tocante 
nos programma academic 
bishita www.ua.aw of sigui 
nos ariba nos Facebook of In- 
stagram. 

Aruba representa fuertemente na Seatrade Cruise Global 


ORANJESTAD - Recientemente un 
delegacion di Aruba Ports Authority, 
A.T.A minister di Turismo Danguil- 
laume Oduber y otro partnernan den e 
industria di crucero na Aruba, a biaha 
pa Merca. E delegacion a participa na 
e evento Seatrade Cruise Global cu a 
tuma luga na Fort Lauderdale. 

E evento aki a uni riba 11.000 participante 
den un solo conferencia y mas di 700 com- 
pania of organisacion cu a exhibi nan pro- 
ducto y of servicionan. E evento, Seatrade 
Cruise Global ta trece hunto e liñanan di 
crucero y demas representantenan di pro- 
ducto y servicionan rond di e industria, 
manera destinacionnan, puertonan, tour 
operadornan, asociacionnan di e industria, 
etc. 

E conferencia tambe ta duna indicacion di 
e futuro di e industria di turismo crucero. 
Segun Cruise Line International Associa- 
tion (CLIA) ta spera cu un total di 30 miyon 
pasahero mundialmente lo tuma un cruise 
durante 2019. Na 2018 e total di pasahero 
cu a tuma un cruise tabata 28.2 miyon, cual 
ta demostra un crecemento significante. 

E delegacion di Aruba a reuni cu ehecu- 
tivonan di e liñanan di crucero importante 
pa nos destinacion manera Royal Caribbean 
Cruises y Pullmantur. Durante e reunion- 
nan aki a comparti cu e delegacion e dife- 
rente inversionnan y demas proyecto cu ta 
contribui na e industria y e experiencia di 
pasaheronan di crucero. Tambe a reuni cu 
otro destinacionnan ruman cu ta hunga un 
papel importante den exito di e region sur 
di Caribe y den e parti di promove un posi- 
bel concepto nobo, enfocando riba ‘Dutch 
Caribbean Heritage’. Aki a reuni cu Cor- 
sou, Boneiro, y Sint Maarten. Novedad e 
biaha aki ta cu Aruba, Boneiro y Corsou a 
comparti un booth y esaki a funciona bon. 
Esaki manera custumber a wordo coordina 
door di A.T.A. conhuntamente cu APA. 

E biaha aki a uni forsa cu Corsou y Boneiro 
pa haya un booth strategico unda a haci e 
miho propaganda posibel pakico barconan 
crucero mester bishita e islanan Hulandes 


den Caribe.. Continuamente ta sigui di 
cerca e desaroyo di e comentarionan di e 
pasaheronan di crucero cu ta bishita Aruba. 
E delegacion a confirma un biaha mas e 
popularidad di nos isla cu puntuacion hal- 
to, a base di encuesta di e lineanan crucero, 
cu ta pone Aruba entre e top 3 di miho 
destinacion den Caribe. De facto a subraya 
varios biaha e hecho cu Aruba ta parti di e 
itinerario cu ta sirbi como e punto cardinal 
pa scoge e diferente itinerarionan. 

Tambe a bin dilanti den e conferencia aki 
cu e industria crucero mundialmente a 
percura pa mas di 28.5 miyon biahero cru- 
cero, cu ta un 6.7% di aumento compara cu 
e aña anterior. E proyeccion pa 2019 ta 30 
miyon biahero crucero. 

Pero e barconan tambe ta bira mas inno- 
vativo y atrayendo mas biahe cu barconan 
innovativo. Asina 18 barco nobo ta drenta 
servicio den 2019. A wordo bisa tambe cu 
e impacto economico di e industria aki 
ta impresionante, ya cu nan ta percura pa 
1.1 miyon cupo di trabou rond mundo y 
ta gasta en total 134 biyon dollar den nan 
biahenan. 


Pa Aruba e aña aki te cu maart 2019,292.922 
turistanan crucero a bishita nos isla riba un 
total di 118 barco. 

E impacto economico segun e estudio di 
BREA (Business Research & Economic 
Advisors) pa Aruba durante 2018, e asina 
yama Tourism Expenditures’ den nos eco- 
nomia tawata 103 miyon dollar. Pa dia e 
average cu e turista di barco a contribui na 
nos economia tawata US$ 122.- cu ta 9% 
mas cu e estudio anterior na aña 2015, unda 
e turista di barco tawata gasta un averahe di 
US$ 112.- pa dia ora di bishita nos isla. 

Despues di un aña sumamente exitoso aña 
pasa, intencion ta pa turismo crucero man- 
tene su mes igual durante 2019. 

E conferencia tabata uno exitoso cu ta yuda 
pa sigui desaroya e industria di crucero di 
Aruba na un forma positivo. 

UEFA ta acusa Ajax y 
Tottenham pa desordo di 
fanaticonan 


NYON, Switzerland (AP) — Ajax y Tottenham a wor- 
do acusa pa UEFA despues di incidentenan den publico 
durante nan cuartos di final di Champions League e 
siman aki. 

UEFA ta bisa Ajax ta enfrenta accion disciplinario di distur- 
bionan di publico, y fanaticonan tirando obhetonan durante 
nan empate 1-1 contra Juventus den e prome ronda diaran- 
son. 

Un fanatico a yega cerca di Cristiano Ronaldo riba e cancha, 
mientras e strea di Juventus tabata celebra su gol den minuut 
45 pa habri e anotacion. 

Tottenham ta acusa pa un fanatico cu a subi e cancha na fmal 
di su victoria 1-0 contra Manchester City diamars. 

UEFA a impone multa di 5mil euro e temporada aki riba 
clubnan pa un prome ofensa di invasion di cancha. 

E dos casonan lo wordo husga dia 16 di mei proximo pa e 
panel disciplinario di UEFA. 


Presidente di IAAF absolvi di engafio di legisladonan Britanico 


LONDON (AP) — Presi- 
dente di IAAF, Sebastian 
Coe, a ser absolvi di en- 
gaño di legisladonan Bri- 
tanico tocante su cono- 
cemento di un scandal di 
doping Ruso. 

E hunta etico di IAAF ta 
bisa cu a cera e investigacion 
pasobra ningun evidencia a 
mustra ‘cualkier prospecto 
realistico cu un caso discipli- 
nario por wordo estableci’. 

E caso a enfoca riba cuanto 
Coe tabata sa na 2014, ora 
cu un oficial di atletismo a 



e-mail e tocante un keho formal en- 
trega pa e coredo di marathon Liliya 
Shobukhova. 

Shobukhova a wordo extorsiona pa 
IAAF y oficialnan di atletismo Ruso 
pa tapa su doping. 

Un panel parlamentario Britanico cu 
a interoga Coe a reporta aña pasa cu 
‘ta larga credibilidad’ cu e no tabata 
na altura di e acusacionnan detaya. 
Coe a bisa cu su assistent personal 
a lesa e email di dje y forward esaki 
na investigadonan di IAAF sin cu el 
a mira e detayenan adhunto, cual a 
wordo comproba pa e investigacion 
independiente di e cuerpo di atle- 
tismo. 


Merca y Hapon liderando World Team Trophy den skating artistico 


FUKUOKA, Hapon (AP) — 
E dos- biaha campeon mun- 
dial Nathan Chen y Vincent 
Zhou a combina pa un fi- 
nal 1-2 den e short program 
masculino ayera, pa duna 
Merca e bentaha den dia 
di apertura di World Team 
Trophy di skating artistico. 

Skating cu musica di ‘Caravan’ 
di Duke Ellington, Chen, un 
studiante full-time na Yale a 
logra un tripel axel, un cuadru- 
pel toe loop, y un combinacion 
tripel lutz- tripel toe loop pa 
101.95 punto. 

Zhou, kende tin medaya mun- 
dial di brons, a habri cu un 
combinacion cuadrupel lutz- 
tripel toe loop, y a añadi un 
‘quad salchow’ y un tripel axel, 
pa caba na di dos luga cu 100.51 
punto. Shoma Uno di Hapon 
tabata na di tres luga, cu 92.78 
punto. 

Merca ta liderando cu 50 pun- 


to, dos dilanti di Hapon y 12 di- 
lanti di e tercer luga, Rusia. 
Rika Kihira di Hapon a habri cu 
un tripel axel perfecto y a caba 
na di prome luga den e short 
program femenino cu 83.97 
punto. E Ruso, Elizaveta Tuk- 
tamysheva tabata na di dos luga 
cu 80.54, sigui pa Kaori Saka- 
moto di Hapon cu 76.95. 

E muhenan Mericano a gana 17 
punto di team mientras Brandie 
Tennell a logra e miho punto 
di su temporada, 74.81 den su 
short program pa caba na di cu- 
ater luga. Mariah Bell tabata na 
di cinco cu 70.89 punto. 

Seis pais ta competiendo den 
e di seis edicion di e World 
Team Trophy. E otronan 
ta Francia, Italia y Canada. 
Merca a gana e evento tres bi- 
aha, na 2009, 2013 y 2015, 
mientras Hapon a bay cu maxi- 
mo honor na 2012 y 2017. 

E competencia ta continua awe 
y ta conclui diasabra. 

Muhe abusa pa ex- hungadonan di MSU ta papia publicamente 



EAST LANSING, Mich. 
(AP) — Un studiante di 
Michigan State Univer- 
sity, kende a demanda e 
scol despues di a bisa cu 
tres ex- hungadonan di 
basketball a abusa sexu- 
almente di dje na 2015, a 
bisa den un conferencia di 
prensa ayera cu e kier cu- 
rasha otro ‘sobreviviente 
silencioso’ di abuso sexual 
pa conta nan storia. 

Bailey Kowalski, di 22 aña, 
kende lo gradua na mei como 
biologo, a tene e conferen- 
cia di prensa riba e di cua- 
ter aniversario di e supuesto 
incidente. E1 a papia un dia 
despues di a revela su mes 
na publico pa prome biaha 
den un storia publica pa The 
New York Times. 

“Esaki no ta un peso cu nan 
mester carga nan so”, el a 
bisa tocante otro victimanan 
di abuso sexual, mientras su 
mayornan, ruman y abogado 
tabata mira. Wowo di Kowal- 
ski a yena ora el a bisa cu su 
decision pa entrega un de- 
manda un aña pasa, y revela 
su mes publicamente awo, 
tabata influencia ora cu el 
a mira victimanan di e ex- 
dokter di sport universitario 
Larry Nassar bin dilanti. 

E demanda, den cual Kow- 
alski ta lista como Jane Doe, 
ta bisa cu e tabatin 18 aña dia 
12 di april 2015, ora el a con- 
oce e hungadonan na un bar 
na East Lansing como un si- 


man prome cu e team a perde 
den e Final Four. Despues el 
a wordo hiba na un aparta- 
mento pafo di campus unda 
e hungadonan a tuma turno 
abusando di dje den un cam- 
ber, segun e demanda. 

E1 a tuma un taxi bek na su 
camber y a tuma contacto cu 
staf di e centro di conseho di 
e universidad como un siman 
despues. Despues di a bisa e 
consehero cu e hungadonan 
di basketball tabata involucra, 
el a bisa cu e staf a descurash’e 
di notifica polis. 

E demanda, cu amienda na 
december, ta punta na su- 
puesto abuso sexual den 
pasado involucrando atleta- 
nan di MSU, incluyendo dos 
incidente separa na 2010 den 
cual un total di cinco hunga- 
donan di basketball supues- 
tamente a abusa di muhenan, 
y no a wordo acusa ni disci- 
plina. E ta bisa cu e univer- 
sidad a viola rekerimentonan 
di Title IX y derechonan di 
Kowalski door di faya di sigui 
proceduranan normal pa re- 
porta y investiga proceduran- 
an ora ta trata di atletanan, 
activamente descurashando 
victimanan pa entrega re- 
porte y no notificandonan di 
opcionnan di reporte y confi- 
dencialidad. 

Kowalski a bisa cu e lo a en- 
trega un reporte na polis si e 
tabata sa cu e no lo haya su 
mes den problema pa a uza 
un identificacion falso na e 
bar, y e lo a haci un ‘rape kit’ 


si no tabata pa miedo cu nan tocante e demanda ayera, ci- seheronan, y a nenga cu el a 
lo cobra seguro di su mayor- tando e litigacion, pero aña wordo descurasha pa entrega 
nan. pasa a bisa cu el a wordo trata un keho di Title IX of tuma 

E scol a nenga di comenta apropiadamente pa e con- contacto cu polis. 

E schedule residencial en conexion cu Bierna 
Santo ta lo sigiente: 


14 April 2019 Ruta di dialuna 

15 April 2019 Ruta di diamars 

16 April 2019 Ruta di diaranzon 

17 April 2019 Ruta di diahuebs 

18 April 2019 Ruta di diabierna 

Play-off campeonato femenino ta inicia entre Britannia y La Fama 


ORANJESTAD - E 
campeonato di futbol 
femenino 2018-2019 di 
Arubaanse Voetbal Bond 
(AVB) awo ta den e etapa 
di play-off. E campeonato 
a inicia cu 10 ekipo y poco 
poco esaki a yega na 4 eki- 
po cu lo hunga den kwart 
final. 

E ekiponan cu lo competi 
den e kwart fmal ta Britannia, 
RCA, La Fama y River Plate, 
cual competencia lo inicia 


awe diabierna 12 di april pa 
8:00pm na stadion Guillermo 
Prospero Trinidad na Dakota. 

Despues cu e campeonato a 
cana tremendo, cana smooth, 
cana bon, segun Ing. Richard 
Dijkhoff, Presidente di AVB, 
kende a compara e aña aki cu 
añanan anterior. A yega na 4 
ekipo cu lo forma parti na e 
play-off. RCA y Britannia 
ta 2 ekipo cu tur aña ta den 
play-off, e sorpresa di e aña 
aki ta La Fama cu despues di 


un par di aña luchando den e 
campeonato femenino a logra 
yega play-off. 

E federacion ta sumamente 
contento den e parti aki 
despues di hopi trabou. AVB 
sa cu no ta facil pasobra fut- 
bol femenino ainda ta un reto 
na tur parti di mundo, pero 
e bentaha cu tin na Aruba ta 
cu nos tin un campeonato 
consistiendo di 9 ekipo. Si 
compara esaki cu region, nos 
campeonato ta bon organisa 


y ta bayendo den bon direc- 
cion. AVB ta contento cu ta 
inicia e campeonato fmal di 
women’s football. E campe- 
onato regular a yega na su 
fmal y diabierna 12 di April 
e kwart final lo inicia entre 
Britannia cu a clasifica como 
number 1 y La Fama como 
number 3. 

Harvey Clement, lider di 
competenciay AVB ta invita e 
fanaticonan di futbol y Aruba 
henter pa yega diabierna 12 


di April na Compleho De- 
portivo Guillermo Trinidad 
y apoya e damanan hungando 
futbol. Pa directiva di AVB, 
futbol damas ta hopi impor- 
tante. E anochi aki lo tin DJ 
animando den stadion. AVB 
ta invita fanatico di Britannia 
y La Fama pa yega stadion pa 
apoya e damanan y tin un bon 
calidad di play-off. E di dos 
wega lo ta diasabra dia 13 di 
April pa 8:00pm entre RCAy 
River Plate. 



Flatstone Ballpark su luznan a keda completamente restaura 



PIEDRA PLAT - Recientemente minister di Deporte Dangui Odu- 
ber a bishita Flatstone Ballpark na Piedra Plat unda e mandatario a 
cende e luznan simbolicamente. 


E luznan na veld di Flatstone pa basta aña tabata den mal estado, dirigentenan 
no tabata haya oido di gobierno anterior. E gobierno aki si a duna atencion na 


e problema y awe por bisa cu tur e luznan a wordo restaura y e veld tin un ilu- 
minacion por completo atrobe. E trabounan aki a wordo realisa cu fondonan 
di ministerio di Turismo Salubridad Publico y Deporte. 

Veld di Flatstone ta conoci na Aruba pa practica e deportenan di baseball y 
softball. Den menos di 2 siman di tempo 2 veld ta haya atencion debido di 
gobierno, veld di Kudawecha y awor veld di Flatstone. 

Deporte ta un instrumento importante pa nos pais. E ta percura pa entre otro 
un bida mas saludabel, tanto fisico como mental, e ta tene hobennan leu di 
delincuencia y ta siña nan disciplina. Sin deporte, un nacion no tin bida. Pa 
e motibonan aki, minister Dangui Oduber ta haya importante pa deporte na 
Aruba haya e atencion debido. 

Minister Dangui Oduber ta sigui cumpli a pesar cu e fondonan pa deporte ta 
hopi limita, asina mes a haci hopi pa deporte. E mandatario a menciona cu a 
yuda diferente clubnan cu material, airco y awor iluminacion. Intencion ta pa 
poco poco drecha den tur bario caminda tin necesidad pa cu deporte. 

Minister Oduber kier a gradici e dirigentenan di e veld di Flatstone pa tur 
locual nan a haci pa deporte na Aruba y ta deseanan tur clase di exito pa den 
futuro. Esaki ta un otro ehempel bibo di con gobierno y sectornan priva ta 
traha hunto na bienestar di deporte y e comunidad di Aruba. 


Dames RCA cla pa play-off 


DAKOTA - E damesnan tricolor, mescos cu 
Division di Honor, a bolbe clasifica pa play- 
off di Aruba Voetbal Bond su campeonato 
anual. 

Prome wega ta diasabra awo 8or di anochi na 
Centro Deportivo Guillermo Prospero Trinidad 
contra di e Rio-Platense Femenino di Madiki 
Riverplate. Fanaticada Tricolor ta keda cordial- 
mente invita pa asisti na tur wega di play-off y 
apoya positivamente nos Soldatnan Femenino. 
Pronto e divisionnan hubenil U20 - U17-U15 
tambe lo ta oficialmente clasifica pa play-off igual 
cu full e seccion infantil cu ta haciendo un tre- 
mendo trabou. RCA celebrando su 85 aniver- 
sario cu hopi exito y trabounan grandi di reno- 
bacion di e cura. Pa bo shirt tricolor pasa club y 
puntra pa sra. Yazmira Tromp y haya bo sticker di 
auto gratis. 

Parlamentario Sue-Ann Ras (MEP): 

‘Sinta na cas haci nada no ta un opcion pa mi’ 



ORANJESTAD - Diabierna ul- 
timo durante reunion publico di 
prome reportahe di Crisis Plan 
Social, un biaha mas por mira 
y experiencia reaccion incom- 
prendibel y decepcionante di co- 
lega Mervin Wyatt Ras di partido 
AVP, relaciona cu parlamentario 
Sue-Ann Ras su participacion ac- 
tivo den henter Social Crisis Plan 
(SCP). 

“Laga mi cuminsa na aclaria esaki. 
Niun momento so mi ta un coordi- 
nador di gobierno pa niun proyecto y 
mucho menos representa parlamento 
completo. Mas bien mi a asumi mi 
rol como parlamentario y biniendo 
di veld di enseñansa, unda cu diari- 
amente bo ta confronta cu hopi prob- 
lema social, mi ta sinti mi mas yama 
pa tin un compromiso y responsabi- 
lidad, pa asumi den tur loke ta trata e 
problemanan y e avancenan di e situ- 
acionnan social na Aruba” parlamen- 
tario Sue-Ann Ras a cuminsa na bisa. 

Scoge pa ta un parlamentario ac- 
tivo 

Si bo kier e mesun resultadonan di 
semper, bo lo keda haci e mesun cos- 
nan di semper. E funcion di un Par- 
lamentario ta netamente ta un repre- 
sentante di e pueblo votado, cu kier 
y ta anhela pa mira progreso, cambio 
y exito den henter e cadena social cu 
SCE For di momento cu parlamen- 
tario Sue-Ann Ras a asumi su re- 
sponsabilidad como Parlamentario, 
su intencion tabata pa haci e trabou 
na e miho manera posibel, ya cu si 
nos analisa tur e proyectonan grandi, 


unda cu a inverti un suma grandi di 
placa di pueblo, pa ehecuta y realisa 
varios proyecto, mayoria proyecto a 
fracasa y ta costando pueblo mas placa 
ainda, sin cu por duna e resultado de- 
sea. Ehempel di esaki tin hopi, mane- 
ra: Hospital, Green Corridor, Watty 
Vos Blvd y un sin fin di documento y 
proyecto social. 

“Mi kier enfatisa cu niun momento 
den henter e proceso mi tabatin dere- 
cho di voto y mucho menos dicidi ki 
direccion e SCP mester bay y kico 
cada instancia of fundacion mester 
haci. Mi tabata presente for di inicio 
di e reunionnan, riba invitacion via e 
comision fiho social di Parlamento, 
unda tur parlamentario tabata invita. 


Cu ami a dicidi pa bay tur e reunion- 
nan, tabata na mi interes, pa sa kico 
tur ta e problemanan den veld social 
y dicon tin un explosion di problema 
social,” ta loke Sue-Ann Ras a sigui 
elabora. 

Control di SCP ta den man di ful 
parlamento 

Tin biaha bo no sa con pa categorisa 
cierto expresion of pensamento di 
Mervin Wyatt Ras, den su ansha pa 
hiba politica anticua y sin contenido. 
Ta bon cu Wyatt Ras mes ta indica, cu 
e ta haya cu parlamentario Sue-Ann 
Ras ta hopi activo y cu e kier sa kico ta 
pasando den Departamento di Asun- 
tonan Social. Pero ta bon pa sa, cu no 


ta eynan so parlamentario Sue-Ann 
Ras ta interesa pa sa, sino den henter 
e cadena social, ya cu e profesional- 
nan di veld, a duna di conoce durante 
e reunionnan cu tur parlamentario 
tabata invita, cu nan no tin confiansa 
den palabra di gobierno ni politico, 
debi na nan mal experiencianan cu 
e gobierno anterior. E profesional- 
nan den veld a indica for di hopi aña 
atras, cu nan a haci nan maximo, pero 
ta yega un momento cu e cosnan no 
lo cana mas y e problemanan social lo 
escala enormemente. Parlamentario 
Sue-Ann Ras a tuma e comentarionan 
aki hopi na serio y p’esey mes el a opta 
pa ta mas activo, pa vigila gobierno y 
e minister en cuestion, pa e maneho 
y fondo yega na e luganan destina. 
“Mi no sa con pa interpreta mi colega 
su gritonan di desesperacion. Niun 
momento so mi a fungi como coor- 
dinador di gobierno, mucho menos 
di un minister. A1 contrario, mi ta 
eherciendo mi trabou activamente y 
kisas ful diferente di loke mi colega 
ta custumbra cu ne. Paso si nos kier 
papia di coordinador di gobierno, e 
no mester bay mucho leu di cas, ya cu 
e mes tin un colega, cu si tabata haci 
dos funcion, unda cu su compania a 
cobra un suma enorme di placa como 
consultancy. Y ey tin hasta prueba! 
Ta varios colega di sra. Wyatt Ras a 
echa baina, haciendo mal uzo di nan 
poder, cobrando placa di pueblo pa 
proyecto y compania propio, door cu 
e den su rol como parlamentario di su 
gobierno, no a haci su trabou manera 
mester ta y controla e fondonan di 
pueblo”, parlamentario Sue-Ann Ras 
a fmalisa bisando. 


Fraccion MEP: 

‘AVP y Mike Eman a hinca Aruba den un abismo y un lodo sushi di ladronicia’ 

ORANJESTAD - Prome scandal 
grandi a bin na cla. Paul Croes a 
duna miles di ontheffing pa cos, 
pa placa pa AVP, pa whisky, bleki 
tuna etc. Tur esaki a sali na cla 
den corte. 

E otro scandalnan ta na caminda pa 
wordo investiga. Mike Eman cu su 
supuesto proyecto “Bo Bario” camin- 
da mas di un biyon florin a wordo 
malgasta for di caha di gobierno. Es- 
aki ta ladronicia den dia cla. Cuanto 
placa Mike Eman a masacra di caha di 
gobierno tambe lo sali na cla y e mes- 
ter paga tur e placa aki bek. 

Benny Sevinger su scandal di tereno 
y e miyones na placanan cu e la ricibi 
na cash. Cahanan di documentonan 
den e dianan venidero lo aparece cu 
pruebanan di sumanan cu Benny a 
masacra di nos pais Aruba. Su scandal 
di negoshi cu Leoncita no tin fin y e 
subrinonan di Tanchi Leoncita tambe 
lo wordo investiga. 

Mike de Meza su investigacion tambe 


ta bay saca afo cuanto placa el a ma- 
sacra di nos pais. Cu su Hedging di 
WEB el a mata nos pueblo cu tarifa- 
nan di awa y coriente astronomico. 

Mike Eman a dal e pensionadonan un 
puñal den lomba, Mike a hisa edad di 


pensioen pa 65 aña pa asina e por a 
wanjap 65 miyon florin for di SVB 
dunando un exoneracion y pa asina 
nan por a sigui cu nan fiesta. Mike 
a hisa prima di pensioen pa 15.6 %, 
a hisa prima di AZV te 11%, a hisa 
BBO despues cu a gaña cu e lo bah’e, 


a introduci prima di BAZV cu 1% y 
despues a subi’e cu 2%. Mike a per- 
miti Benny inverti placa cu tabata 
destina pa construccion di un scol 
HAVO/VWO pa pueblo di Noord 
den un proyecto di tram cu no tin 
niun sentido y a mata nos Caya Beti- 
co Croes. 

Mike Eman hunto cu Hoeverstz a 
secuestra e caha di Utilities, camin- 
da nan a distribi placa cu nos pober 
pueblo ta paga tur luna na awa y cori- 
ente. 

Dowers cu su scandalnan tambe a 
contribui y haci cu nos pais su crimi- 
nalidad a subi durante 8 aña. 

AVP a hinca nos pueblo den un lodo 
sushi. A laga e fmancia di nos pais na 
werki. 

Y awe nan tin curashi di manifesta pa 
un crisisheffmg cu nan a ocasiona. 
Nos ta spera cu e investigacionnan 
aki wordo concretisa y pa Hues pone 
tur e bagamundonan ey paga loke nan 
a horta di nos pais. Awe nan ta sconde 
pa e realidad di ladronicia. 

Ex-Parlamentario Melvin Tromp (AVP): 

‘Rocco Tjon ta defende Endy Croes “Ons kent Ons” den fechoria’ 



ORANJESTAD - Diahuebs mainta ex 
parlamentario Melvin Tromp, actual vocero 
di Partido, a habri di biaha riba e topico di 
acusacion serio contra Parlamentario di MEP 
Endy Croes. E ta asombra di tuma nota di e 
silencio hermetico cu tin riba henter e asunto 
aki, tanto di gobierno como di e minister di 
Husticia en cuestion. Tur esaki na momento 
cu a manda pregunta relaciona cu e carta di 
investigacion y por a constata cu te ainda no 
tin ningun contesta. 


Melvin Tromp ta considera e defensa y\o 
hustificacion cu e sospechoso en cuestion a duna 
como uno fofo, na momento cu Embahada di 
Reino Hulandes ta manda un carta dirigi na Pais 
Aruba pa pidi un investigacion riba su persona. 


Un lastima di tende Rocco Tjon lider di fraccion 
di MEP, un persona cu a traha hopi tempo den e 
mundo di husticia, awe ta cuestionando e ex minister 
di husticia, bisando cu esaki no ta cualifica como 
“Mensenhandel” of “Mensensmokkel”. Locual ta e 
diferencia regarda bou di henter e asunto aki ta bon 
conoci, pero lamentablemente mester bisa Tjon si 


cu ex Minister di Husticia Dowers sa e diferencia 
ora bo ta representa husticia como empleado y 
kico ta e casonan ora bo ta envolvi den Pedofilia! 
Uzando argumentonan baho pa respalda su colega 
di partido, caminda nos tur por compronde cu 
“Ons kent Ons” pa den e forma aki pa defende otro 
pa ora tin e tipo di fechorianan aki. 

Tromp ta sigui bisa, pa locual ta trata Endy Croes, 
na momento cu e noticia a plama, cu pueblo a 
compronde exactamente cu e persona aki lo tabata 
envolvi den un caso, caminda e tabata firma y den 
su defensa mencionando cu no ta solamente pa un 
grupo chikito pero papiando di alrededor di dos 
mil persona, caminda supuestamente e lo a firma 
pa e personanan aki. Croes ta menciona tambe cu 
den nan tin algun di nan cu a keda atras, pero e lo 
mester bay atende cu nan. 

E carta aki ta data for di 2017 segun por a 
compronde, mientras nos ta den luna di april 2019. 
Un splicacion ta na su luga pa mustra pueblo ta con 
por ta posibel cu despues di dos aña ainda no por 
a yega na e personanan aki cu Endy Croes a trece 
Aruba. 

Tromp ta bisa: “ Con por ta posibel, cu hende cu 
ABO a trece Aruba, cu ABO a permiti pa nan keda 
na Aruba den un forma Ilegal, cual varios di nan a 
wordo gara haciendo trabounan den forma Ilegal 
na Aruba, te cu tin varios di nan deporta y cu esaki 
a conduci na deportacion ainda no tin claridad. 
Netamente esaki ta locual a conduci na e carta , na 
momento cu e deportacion a tuma lugay Embahada 
Hulandes ta haya informacion di personanan ilegal 
permiti di keda riba nos Isla. 

Un cantidad di dos mil persona ta e cifra menciona 
door di Endy Croes, personanan cu tin di haber 
cu Ekipo di Softball, Tromp ta puntra si e ta kere 
cu pueblo no tin celebro. Un ekipo di Softball 
consistiendo di un maximo di 24 hungado, mientras 
Croes ta papia di dos mil y pico hende, cu ta nifica 
cu riba algun shen ekipo di softball, pensando cu 
e por burla un biaha mas di e pueblo aki uzando 
esaki como defensa. Dunando indicacion cu 
e politiconan aki ta politiconan cu ta cumpra 
corocoro pa guli awa! 


Den e caso aki no ta pa Endy Croes guli awa pero 
pa e guli su mes un scupi di susto na momento 
cu henter e caso y informacion a sali, y cu lo tin 
mas informacion ainda pa bin afo. Sigur na su luga 
tambe pa Ministerio Publico pone atencion, cu no 
ta “indianen verhaal” pero su propio palabranan 
uza como defensa, dunando di conoce cu e 
tabata envolvi berdad den e caso aki, firmando pa 
personanan aki bin Aruba y caminda hendenan a 
keda y traha den situacion ilegal riba nos Isla. E 
forma cu e kier crea su defensa ta mustra claramente 
cu e ta consciente di locual e ta haci. 

Pregunta na minister di husticia Andin Bikker, 
mirando cu henter e situacion ta dunando un 
indicacion unda y ken tur ta envolvi , kico ta e 
motibo cu Bikker no a “treed op” manera mester 
ta como minister di Husticia. Un miembro di 
fraccion cu ta sostene e coalicion aki cu lo a burla 
nos sistema y leynan. Kico ta e motibo cu Bikker a 
sinta den un silencio cu e carta aki data di aña 2017. 

Pa fmalisa Melvin Tromp ta remarca cu e defensa 
cu Endy Croes kier a crea, cu locual e la haci 
tabata algo normal, como tambe ricibiendo sosten 
di parlamentario Rocco Tjon ( ex miembro di 
cuerpo policial ) mester por tabata sa e diferencia 
na momento di purba defende fechoria asina aki. 
Mientras otronan ta encarcela pa comete actonan 
igual na esaki, caminda nan a para garantia pa 
hende caminda nan a keda y a haci trabounan ilegal 
riba nos isla. 

Partido AVP ta para y cuestiona e tipo di actonan aki. 
Tin cu duna pueblo e ora e contesta ta dicon otronan 
si ta encarcela y tin cu paga consecuencianan grave 
pa e mes un motibonan aki mientras Endy Croes 
ta burla di husticia cu sosten di colega y lider di 
Fraccion Rocco Tjon. Ta keda e ora pa nos wak ta 
cua di e instancianan lo tin e curashi pa cuminsa 
actua riba e tipo di cosnan aki, riba un husticia 
selectivo riba nos pais caminda ciertonan ta wordo 
condena y otro tin ex polis ta sali na su defensa. 
Ministerio publico ta dispone di tur informacion 
y ta spera di lo actua riba esaki pa asina kita e 
incertidumbre riba e silencio hermetico cu tin na e 
momento aki riba e caso aki 


Cas di Cultura yen y cu oido riba informacion importante 

pa manifestacion 


ORANJESTAD - E sala yen di Cas di Cultura 
cu AVP a uza pa duna un splicacion di e Mar- 
cha Nacional, a duna e partido e confiansa 
cu e mensahe cu mester hiba na e Gobierno a 
wordo compronde door di pueblo. Tabata un 
anochi unda a duna detaye di loke a conduci 
na e decision di AVP pa organisa un marcha y 
con e partido kier pa esaki tuma luga. 

Un biaha mas cu palabranan convincente e maxi- 
mo lider di partido berde Mike Eman a splica 
pakico a yega na e decision y cu esaki ta solamente e 
prome Marcha Nacional contra e Gobierno 
actual. Prome cu e lider a hiba palabra, diferente 
politico a splica con nan ta mira e dia aki, e 
motibonan pa cual di e marcha y cu, manera sem- 
per, e marcha mester ta uno trankil unda ta 
bay hiba un mensahe cla pa Gobierno y despues 
bek pa cas trankil. E manifestacion nacional ta tuma 
luga diabierna y e grupo lo topa na DOW. 

Parlamentario Edgard Vrolijk (MEP): 

‘Hopi orguyoso cu Cacique Macuarima lo bira e scol piloto pa innovacion’ 



ORANJESTAD - Ayera a 
cuminsa e prome stap pa 
cambio den enseñansa. 
Enseñansa pa hopi aña a 
ser neglisha den tur forma, 
di mucha te docente y te 
edificio y cu consecuencia 
tambe riba nos calidad. 

Nos cuerpo di docente dia 
pa dia ta traha den situacion 
dificil y riesgo pero tambe 
nos hobennan ta hayando les 
den un sistema cu a keda pega 
y no a evoluciona. Nos ta du- 
nando les na e manera cu nos 
mes a haya les y cu no ta atrae 
nos muchanan mas, mientras 
nos ta produciendo studian- 
tenan cu mañan no por haya 
trabao pasobra hopi trabao no 
ta existi mas y nos muchanan 
no ta prepara pa adapta na 
cambio y sigur globalmente 
nos a keda atras. 

Campaña 

Di 2012 cu mi a drenta arena 
politico mi a hiba como lema 
ci nos tin di bay na e Next 
Generation. Esey kiermen cu 
nos mester bin cu cambionan 
den nos curiculo y tambe nos 
manera di duna les. Pa logra 
esaki mester inverti den me- 
hora e infrastructura pero 
tambe den conocemento di 
nos docentenan y sigur pa 
regla nan posicion huridico 
pa asina por tin e cuerpo mo- 


tiva pero tambe pa motiva 
mas hoben pa studia como 
docente. Y e cambio di cu- 
riculo mester ta basa riba 
brinda e hoben conocemento 
combina cu abilidadnan cu 
lo yud’e pa por adapta den 
un futuro den tur trabao (21 
century skills). Y den e fase 
aki innovacion ta hunga un 
rol importante. 

Proyecto 

Manera cu mi a haya e opor- 
tunidad di drenta parlamento 
e idea aki a sigui su rumbo 


pero door cu mi persona ta 
parlamentario, mi no por per- 
cura pa ehecuta un proyecto 
piloto. Pero ora bo ta traha cu 
bon intencion bo ta haya bek 
cosnan positivo. Y den esaki 
prome minister Evelyn Wev- 
er Croes bao di cual Innova- 
cion ta cay a haya e proyecto 
aki uno cu Futura por percura 
pa e por haya forma y sigur cu 
e inclusion di un facultad na 
Universidad di Aruba yama 
SISTEM, ta haci mas necesa- 
rio pa nos muchanan topa cu 
ciencia, tecnologia, ingenieria 


y matematica pa stimula mas 
mucha pa por bay studia e di- 
reccion ey pero sigur ta exigi 
cambio den curiculo pa por 
acopla cu e facultad aki. E fac- 
ultad aki ta hopi importante 
pa nos por crea mas young 
professionals pa bira entrepe- 
neurs. 

Cacique Macuarima 

School 

Cacique Macuarima lo bira 
e scol piloto pa innovacion. 
Hopi orguyoso di un scol y 
un bario humilde cu merece 


e oportunidad di por yega 
mas leu. Via educacion nos 
por haci mas pa nos huben- 
tud. Y esaki mester ta e co- 
mienso pa por sigui expande 
e proyecto aki rond Aruba pa 
brinda tur mucha e oportuni- 
dad di por haya un educa- 
cion cu ta adapta na e tempo 
cu nos muchanan ta bay scol 
pero tambe un educacion cu 
e hoben lo por haya un trabao 
pero tambe por adapta den 
diferente funcion. 

Pabien na gabinete Evelyn 
Wever Croes y sigur nos 
prome minister cu a kere den 
e proyecto aki y su necesidad 
pa comunidad y awo e ta keda 
den man di nos minister di 
Educacion Rudy Lampe pa 
ehecuta esaki den diferente 
scol den plan nacional 2030 
pasobra di parlamento bo ta 
duna bo ideanan y semper 
manera ta e caso aki cu bo voz 
ser scucha. 

Pa termina masha pabien Ca- 
cique Macuarima y henter 
bario y ban conscientisa y 
duna balor na nos educacion 
pa e muchanan di bario pa 
por probecha y haci bon uzo 
di scol pa por yuda nan den 
tur nan retonan diario. Edu- 
cacion ta e unico vehiculo cu 
por yuda mehora den subi- 
mento riba e trapi social. 


Parlamentario Mike de Meza (AVP): 

‘Gobierno kier pone alrededor di 20 miyon florin riba lomba di RDA’ 


ORANJESTAD - Dilanti 
compania estatal di pais 
Aruba, Refineria di Aruba 
( RDA ) e fraccion di 
AVP a bin hunto pa duna 
algun punto importante 
riba e situacion cu ta 
bibando riba nos isla. E 
compania Refineria Di 
Aruba (RDA), poni den 
operacion durante periodo 
di gabinete Mike Eman 2 
despues di negociacion cu 
Citgo a logra acuerdonan 
importante. 

A cuminsa pone empleadonan 
den funcion den e refineria y 
na mes momento e gobierno 
e tempo ey a crea y funda 
y pone den operacion e 
compania Refmeria di Aruba 
(RDA) cu a bira doño di 
e refmeria na San Nicolas 
y tambe e transhipment y 
esunnan encarga pa duna 
servicio como distribuido di 
combustibel na Aruba. 

Lastimamente para dilanti 



edificio di otro compania 
pa mustra pueblo cu actual 
gobierno di Evelyn Wever- 
Croes ta mal tratando. Esaki 
ta un compania cu e mesun 
gobierno aki ta kibrando, 
caminda e minister di 
Financia a declara cu e lo ta 


esun encarga pa absorb’e 
e aumento di prijs di 
combustibel. Un aumento 
di 16 pa 20 cen pa liter cu ta 
practicamente imposibel! 

Momento cu bo ta papia di 
15 cen ta un suma di casi 20 
miyon florin cu e compania 
aki hamas lo por absorba. 
Un decision tuma bou 
capricho, pa asina warda pa 
e manifestacion tuma luga y 
despues cu esaki pasa, nan sali 
y suta pueblo cu e aumento 
cu en realidad mester a tuma 
luga riba prijs di gasolin y 
diesel. 

Na vanguardia di e pueblo, 
fraccion di AVP ta para dilanti 
portanan di e compania, un 
compania estatal y di sumo 
importancia como doño igual 
di e transhipment. 

Den tur e conflicto aki 
tambe tin cu menciona cu e 
compania RDA ta den gara 
di sponsornan politico. En 


busca di deshaci e compania 
di su mercadeo propio y pas’e 
pa un compania di sponsor 
priva. Esaki ta algo cu nos lo 
no por permiti, caminda cu ta 
obvio lo ta algo pa “Friends & 
Family” a podera di esaki. 

Tur esaki ta e motibo pakico 
no ta negociando. Un 
prome minister cu a bisa di 
a bay Merca y negocia cu 
autoridadnan mientras nunca 
nan a haci esey, mientras e 
compania doño di e refmeria 
ta bou persecucion. Directiva, 
trahadonan persigui y na 
otro banda ta yena e luga cu 
friends & family den escasez 
di espacio den gobierno pa 
motibo cu CFT ta nan tras. 

Inaceptabel pa sigui tolera e 
hendenan aki den gobierno y 
tur nan fechorianan pasando 
mientras companianan 

importante ta sufri bou 
maneho mediocre. Miyones 
ta locual nan ta pretende cu 
e compania aki tin cu bay 


absorba bou promesanan falso 
y engañonan cu e gobierno 
actual aki ta haciendo. 

Mike de Meza a bisa na 
fmal “Tuma nos palabra awe 
pasobra e ta bay pasa, nan 
ta bisa cu awe no ta bay tin 
aumento di gasolin cu diesel, 
pero despues di e marcha, 
pronto lo bo mira gobierno 
di Aruba lo anuncia y suta e 
pueblo cu aumento drastico 
y/o absurdo di tanto gasolin, 
kerosin y diesel. Aumento 
cu no por carga mas! 
Promesanan incumpli te dia 
di awe di baha awa y coriente 
cu 50%. 

Manifestacion ta na su luga 
y p’esey nos ta pidi e pueblo 
pa “join” nos y vocifera 
abo tambe bo malcontento 
contra e gobierno aki cu ta 
un desaster total. No ta un 
secreto e costo di bida ta halto 
y impagabel pa e pueblo aki, 
asina ex minister Mike de 
Meza a termina bisando. 

FGCA y UA ta organisa lectura tocante criminalidad 
gubernamental y minamento di estado 


ORANJESTAD - Na september 2017, Funda- 
cion Gobernacion di Calidad Aruba (FGCA), 
den estrecho cooperacion cu Universidad di 
Aruba (UA) a organisa nan prome simposio 
tocante Calidad di gobernacion. Meta di e 
simposio tawata entre otro pa conscientisa 
comunidad di Aruba tocante e concepto 
bon/mal gobernacion y su consecuencianan. 

Na januari 2019 a organisa e di dos simposio en 
conhunto cu presentacion di presidente di Banco 
Central, prome ministro, lider di fraccion di e par- 
tido mas grandi di coalicion y procurador general. 
E biaha aki e meta tawata pa saca e tema di mal 
gobernacion for di e esfera di taboo. Tambe pa 
mira di ki manera por mehora calidad di goberna- 
cion concretamente. Di gran importancia tawata e 
echo cu tur cuatro orador a reconoce cu di berdad 
tin problema riba e tereno di gobernacion publico 
cu mester atende urgentemente. 


Diamars venidero, dia 16 di april, FGCA y UA ta 
organisa un lectura den aula di Universidad cu e 
tema: ‘Criminalidad gubernamental y minamento 
di estado’. E pregunta central ta: 

Si ta trata di mal gobernacion (na unda entre otro 
ta viola ley y ta neglisha advertencia serio y reco- 
mendacionnan argumenta sistematicamente) cu 
consecuencia serio pa comunidad, por cualifica 
esey como criminalidad gubernamental? 

E lectura ta cuminsa pa 7.00 di anochi cu un intro- 
duccion breve di parti di presidente di FGCA, Ar- 
mand Hessels. Despues rector di UA, esta Glenn 
Thode lo duna un prome orientacion. E ‘key- 
notespeaker’, Profesor di Criminologia (Open 
Universiteit y VU Amsterdam) Emile Kolthoff ta 
sigui elabora riba e tema. Desde 8.00’or tin espacio 
pa pregunta y debate bou di guia di Profesor di 
Derecho Criminal (Erasmus Universiteit) Evert 
Stamhuis. E lecturanan lo ta na Ingles. 


Resamento na 
e monumento 
di “Inmaculada 
Curason di 
Maria ” 



ORANJESTAD - Grupo 
di Oracion di “Inmacu- 
lada Curason di Maria ” 
ta recorda tur debotonan 
di Mama Maria cu di- 
aranson 13 di april 2019 ta 
reuni pa 6or di atardi na e 
monumento di Inmacu- 
lada Curason di Maria na 
Sta. Cruz, oracion pa 1 
ora. Ta invita tur hende 
pa bin resa Santo Rosario. 
Diasabra ta resa Misterio 
Gososo. 

Ta cuminsa prepara debo- 
tonan cu ta interesa pa bisti e 
scapulario di E Dos Curason- 
nan di Hesus y Maria. Ta resa 
y canta na honor di Inmacu- 
lada Curason di Mama Ma- 
ria, despues tin misa pa 7or 
pa cera e dia di Señor. Tin 
buki di oracion fl.5.= special 
pa resa na e monumento di 
Inmaculada Curason Maria 
cu ta tur luna riba e mesun 
fecha. Tur hende a bon bini. 


Programa di Semana Santa 
y Pasco di Resureccion Misa 
“Inmaculada Concepcion” 

Dialuna, 15 april 2019 

7:00pm Santo Sacrificio di Misa 
7:00pm Caminda di Cruz den bario 

Diamars, 16 april 2019 

7:00pm Santo Sacrificio di Misa 

8:00pmCelebracionPenitencialyConfesionSacramental 

Diaranson, 17 april 2019 

Eucaristia Con celebra di Crisma 

7:00pm Pro-Catedral San Francisco di Asis, Oranjestad 

No tin Sacrificio di Misa na otro parokianan 

Huebs Santo, 18 april 2019 

7:00pm Santo Sacrificio di Misa 
Adoracion despues di S. Misa te 12:00am 

Bierna Santo, 19 april 2019 

4:00amCaminda di Cruz pa Alto Vista 
10:00am Caminda di Cruz pa muchanan 

3:00pm Recordamento di Pasion y Morto di Señor 
4:30pm Nobena Dibino Misericordia 
7:00pm Concierto Sacro 

Diasabra Santo, 20 april 2019 

8:00pm Vigila di Pasco 

Pasco di Resureccion, 21 april 2019 

Santo Sacrificio di Misa: 

6:30am - 9:00am - 6:30pm 

Dialuna di Pasco, 22 april 2019 

Santo Sacrificio di misa: 

9:00am - 7:00pm 

Awa Bendita: 

Despues di S. Misa di 9:00am 


B HH”* 





“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

A fayece inesperadamente: 



Andres Fernando Tromp 

Mihor conoci como: “Fenchi” of “Red” 
*30-05-1956 - 108-04-2019 

Na nomber di su: 

Yiunan: Jeandre y Noris Tromp 

Jeanille Tromp 


Nieto(a)nan: 

Cindy Vrolijk, lliana Wever, Cay-Jean Tromp, 
Jeanelly Wever, Nathaniel Winterdaal 

Tata: fSerapio Tromp 

Mama: fTomasina Tromp-Boekhoudt 

Rumannan: tCerilio Tromp 

Candido (Candy) y Mena Tromp-Geerman 
Lucy Tromp 

Chima y Alberto Rasmijn-Tromp 

Sobrino y sobrinanan, sobresobrino y sobrinanan, 
tanta, primo y primanan, cuña y swanan, comer y 
compernan, su bon amigo- y amiganan, bisiña- y 
conocirnan, ex grupo alegre di Hulanda, ex team di 
futbol di Centro Deportivo Ayo 

Su iha: Mevelin y Gregory Cid Cabrera Maduro 

Mama di su yiunan: Yolanda Boekhout 

Su suegra: Chichi Boekhout 

Mihor amiga di cas: Milienca Paskel-Ridderstap 

Demas famia: Tromp, Boekhoudt, Rasmijn, 
Geerman, Vrolijk, Wever, Wernet, Kelly, Kock, 
Dirksz, Navas, Croes, Castro, van der Biezen, 
Lampe, Lumenier, Jansen, Hernandez, Thiel, 
Lopez, Giel, Gil, Maduro, Erasmus, Nobrega. 

Nos disculpa si den nos tristesa nos por a lubida 
algun famia of persona. 

Ta invita pa e acto di entiero cu lo tuma lugar 
dialuna 15 di april 2019 di 2or pa 4or na Aurora 
Funeral Home, despues saliendo pa Santana 
catolico Pastoor Kranwinkel na Paradera. 

Adres pa condolencia: Aurora Funeral Home, 
diasabra 13 di april 2019 di 7or pa 9or di anochi 

Despues di entiero nos no por ricibi bishita di 
condolencia na cas. 

Lagrima y flornan por seca su recuerdonan 
y tur loke e la hasi y significa pa nos lo 
keda graba pa semper den nos mente y 
curason.“Cerca Dios mi alma ta na paz, ta 
di dj’E mi salbacion ta bini” Salmo 62:1 

Cu dolor na nos curason pero conforme cu 
boluntad di Señor nos ta anuncia 
fayecimento di nos ser keri: 



Sra.Vda. Ludovica Dirks-de Cuba 

Mihor conoci como ‘Wika’ 
*10-10-1929 - f08-04-2019 

Na number di su: 

Casa: f Antonio Dirks 

Yiunan: Aurora Dirks y yiunan, Sydney, Inelris, 
Reymond y Nancy 

Annie y Frank Kock-Dirks y yiunan, Nilky, 
Shashka , Shoushka 

Nena y Jesus Arnaez-Dirks y yiu Andry 
Anthony y Fabiola Dirks y yiunan Melvin, Andy, 
Gabriel, Jenniree y Jimmy 

Glenda Dirks y Vincente Arends y yiunan Michel, 
Maiylou, Marc y Stefano 

f Irma y Angel Dirks-Croes y yiunan Shadira, 
Moacir, Della 

Francies Dirks y Glenda Wolff y yiunan Sulin y 

Denny 

Deta Dirks 

Mirna y Ruben Lacle-Dirks y yiunan Lizen, 

Antonio, Willy y Analisa 

Violeta y Ariel Lopez-Dirks y yiu Rayen 

Rosalinda Dirks y yiunan Gregoiy, Darring y 

Daynara 

Poppy y Maikel Maduro-Dirks y yiunan Julissa, 
Maite, Maikel Jr. 

Judith Dirks y yiunan Giovanny, Gregory, Rjay 
f Haime Dirks y yiunan Hailene y Rubert 
Sandy Dirks y yiunan Lionel, Marvin, Genisis y 
Iion 

Sandra Dirks y Edwin Kelly y yiunan Lennon y 
Sheydy 

Alvin y Alexandra Dirks-Brito y yiunan Allvindra, 
Antonio y Ameesha 

Marisol Dirks y Andree Sneek y yiunan Kimberly, 
Kenviéney, Shandy y Jalen 

Yiunan di criansa: Nancy Kock y fTaheely y 

Kaylanne 

Gladys Martina 

Bisanieto(a)nan, tataranieto(a)nan 
Rumannan: f Andres de Cuba y famia 
f Severiano de Cuba y famia 
f Bartolomeo de cuba y famia 
f Clarita Holsman y yiunan 
Goita de Cuba y famia 
Amigo di cas: Rudolf Helder 
Ihanan: Elvis Pardo 
Liesje Kock 

Primo- y primanan, comer- y compernan, 
amigonan, conocirnan y bisiñanan 
Swa- y cuñannan: Igidio Dirks, Presentacion 
Dirks, Beatrix Dirks, Denisia Raaz, Pilionia 
Dirks, Rita Dirks, Daniel Dirks y Alberto Dirks 
Demas famia: de Cuba, Farro, Themen, Giel, 
Dirks, Sievinger, Tromp, Holsman, Kock, 
Henriquez, Hek 

Ta invita pa acto di entiero cual lo tuma lugar 
na Aurora Funeral Home diamars 16 di April 
2019 di 2’or pa 4’or di atardi. Despues ta sali 
pa Santana Centraal Sabana Basora. 
Condolencia lo tuma lugar na Aurora Funeral 
Home dialuna 15 di April 2019 di 7’or pa 9’or 
di anochi. 

" Bou di alanan di Dios mi ta sigur'Abo ku ta biba bou di amparo di Altisimo, ta hospeda den sombra di Dios 
Omnipotente, bisa Señor: "Mi refugio, mi forti, mi Dios den kende mi ta pone mi konfiansa" Salmo 91:1-2 
Cu dolor na nos curason nos kier anuncia fayecimento di nos ser keri: 

Sra. Inalia Mademilia Raymond 

Mihor conoci como ‘Nal’ of ‘Nalia’ 

*06-01 -1931 -+05-04-2019 

Na nomber di su: 

Esposo: + Esteban C Mademilia 

Yuinan: Eddison "Tula" y Karen Mademilia Henricus 

Remigio "Cuchi" Mademilia y Paola Filippetto y famia na Hulanda 

Nieto: Owen Mademilia na Hulanda 

Mama di su nieto: Mieke van Kampen y Gert Hooijer y famia na Hulanda 
Rumannan: Theresse Raymond yfamia na Inglatera 

Gerald y Yguette Raymond y famia na USA 
Primier Raymond y famia na Haiti 
Swa: Rumoldo Mademilia y famia na Korsow 

Hijanan: Magda Douglas Dumfries na USAy Gylane Yamanica na Korsow 
Subrino y subrinanan na Haiti, Inglatera, USA y Korsow, prima y primonan. 

Su bon bisiña nan Famianan: Benjamin, Lugay, Orman, Irausquin, Rama, Lacle, Celaire, Williams y Bennett. 

Amigonan di cas, Lilian, Viviane, Marie, Yvonne, Daysi, Consuelo, Margriet, Jean, Lucy, Ricky, Lucy, Frank, 
Richard, Keith, Elvis, Jasmine, Eddy, Maritza, Lily, Elvia, Eda, Rosa, Liki, Tais, Karina, Andy, Brenda, Norman, 
Calisia, Chaina, Gloria, Suzy, Pico, Gylane, Suyen, Milton, Vera y Gloria. 

Grupo Carismatico di Dakota y su ex coleganan di Divi Divi Hotel. 

Demas famianan: Mademilia, Raymond, Henry, Kingsale, Jourdaine, Jeanty, Saintil, Brice, Merveille, Paillant, 
Damis, Dumfries, Dolciney. 

Oportunidad pa condolencia: diabierna 12 di april 2019 di 7 pa 9 pm. na Aurora Funeral Home. 

Acto di entiero ta tuma lugar diasabra 13 di april 2019 na Misa Birgen di Fatima Dakota. Di 2or pa 4or nos 
difunto stima lo ta reposa na Misa Birgen Fatima di Dakota y despues lo sali pa Santana Central na Sabana 
Basora. 

Disculpa si den nos tristeza nos por a lubida un of mas famia of persona.Nos ta lamenta cu despues di entiero 
nos no ta ricibi bishita di condolencia na cas. 



Minteterdi Finansa, 

Asuntonan Economico y Culturá 


Minlster di Finansa, Asuntonan Economico y Cultura 
tin e tristo deber di anuncia fayecimento di 





c WiUcmma ^avidse - van ^ammc 

Mama di nos colega Peter Davtdse 
Consehero di Minister 


Minister Sra. mr. Xiomara J. Ruiz-Maduro y staff 
ta manda palabra di profundo condolancia y forsa na coEega 
Pefer Davidse y demas famia. 


Cu S rfl * ‘Wffeminfl sosega na pas. 

“Señor ta mi wardador, mi’n tin falta di 
nada 

Den cunucu di yerba berde e ta ponemi 
sosega. 

E ta hibami na awa trankil, 

Pa mi bolbe haña forsa”. 

Salmo: 23 

Conforme cu boluntad di Dios nos ta 
anuncia fayecimento inesperadamente di 
nos ser keri: 



Ramona Virginia Valdez 
Vda. Geerman 

*27 November 1939 - f 11 April 2019 

Na number di su: 

Yuinan: 

Carlos & Frida Geerman-Croes 
Elvin 8& Gina Geerman-Cruz 

Nietonan stima: 

Elginah Geerman 8& Jose Polanco 
Roderick Geerman 

Bisanieta: 

Elizah Geerman 

Ruman: 

Veronica (Vera) Kock 8& yui Robert Macares 8& 
Famia 

Cuñanan & Swa 

Maria Geerman 8& Famia na Miami/Canada 
Rosa van der Bliek 8& Famia na Hulanda 
Simeon Geerman 8& yuinan 

Primo 8& primanan na Aruba, Venezuela 8& 
Chile, hija, bisañanan, amigo/amiganan di 
cas, su ayudante Maria Velasquez y tur esnan 
cu a yuda den un forma of otro cu durante su 
enfermedad cual ta mucho pa menciona. 

Demas famia: Geerman, Kock, Valdez, 
Zarraga, Lugo na Venezuela 8& Italia, Ospino/ 
Nicodemo na Italia, Haayen, Cruz, Vrolijk, 
Croes, Noguera na Miami 8& Canada, 
Hernandez na Miami, Koetsveld na Hulanda. 

Ta invita tur famia, bisiñanan, conocirnan y 
amigonan pa e acto di despedida cual lo tuma 
lugar diasabra 13 april 2019 di 9or pa 1 lor di 
mainta na Aurora Funeral Home. Cremacion 
lo tuma lugar den seno familiar. 

Disculpa nos si den nos tristesa nos por a 
lubida un of mas nomber di famia. 


AD PATRES Van Re ”SSBlaerslr5at 2 


TeL 5M-2299 - 7372299 


funeraf heme 


Since1997 




“Señor ta mi wardador, 
mi n ’tin falta di nada; 

Den cunucu diyerba berde, 

E ta ponemi sosega. 

E ta hibami na awa tranquil, 

pa mi bolbe hanja forsa. Salmo 23:1,2,3. 

Cu inmenso dolor na nos curason, nos ta anuncia 
fayecimento di: 


Florita Geerman 

* 07-11-1927 1 10-04-2019 

Na nomber di su: 

Yiunan: fRuperto Boekhout 

Yolanda Boekhout y Heinrich Winklaar 

Nieto(a)nan: Magalie v/d Berg y famia 

Sharlene Boekhout y famia 
Sulvienne Croes-Boekhout y famia 
Picho Ho-Sing-Loy y Naomi Maduro y 

famia 

Jupert Vries y famia 
Naythan Winklaar y famia 

Bisanieta nan Stima: Ashmiani v/d Berg 
Nalimah Brown 

Subrina(o)nan y demas famianan: Geerman, 

Boekhout, v/d Berg, Ho-Sing-Loy, Vries, Croes, 
Arendsz, Peterson, Koolman, Hassell, Ponson, Winklaar, 
Brown, Bislick y Maduro 

Si en caso den nos tristeza nos por a lubida algun 
persona of famia, nos ta pidi nos mas sincero 
disculpa. 

Acto di entiero ta tuma lugar diamars 16 april 2019 
pa 4or di atardi na Misa Santa Teresita na San 
Nicolas y despues saliendo pa Santana Catolico na 
San Nicolas. Nos defunto stima lo ta reposa for di 2or 
di atardi na Misa. 

Stajf y personal di Ad Patres funeral home ta extende 
nos mas sincero condolencia na famia di efayecida. 


Mypha tambe tin derecho 



“Señor ta mi wardador, 
mi n ’tin falta di nada; 

Den cunucu diyerba berde, 

E ta ponemi sosega. 

E ta hibami na awa tranquil, 

pa mi bolbe hanja forsa. Salmo 23:1,2,3. 

Cu inmenso dolor na nos curason, nos ta anuncia 



Robel Juan de Dios Poulina 

* 08-03-1953 + 08-04-2019 
Na nomber di su: 

Casa: Martha Cecilia Poulina-Muñoz 
Yiunan: Jolene Poulina y Humberto Brigitha 
Michael Poulina 
Mama di su yiu: Astrid Irwin 
Yiu di Criansa: Jose Everth Ramirez y 

Yeisereth Ramirez y famia 
Nietonan y nieta: Genaro Brigitha 

Izalene Brigitha 
Femando Brigitha 

Rumannan: Margala (Gala) Poulina 

Nestro y Caluda Poulina-Curlingford 
Alicio y Wilma Poulina-Elijzen na Hulanda 
Ivette Poulina na Curacao 
Ivonne Creighton 

Vidal y Pamela de Weever na Sint Maarten 
Suegra: Etelvina Muñoz y Gerardo Londoño 
Cuñanan: Margarita Nidia 
Stella Muñoz 

Sobrino y sobrinanan: Priscilla, Igmar, Ivan, Indra, 
Natasha, Jonathan, Melanie, Laura, Thomas, Sharifa 
Bon Amigo y amiganan: Honeré, Eights, Desre 
Mathew, Annet Patterson, Big Bird, John Levengstone, 
Cannister, Geraldine Olivierre, Robert Vos, Marjorie 
Gomez, Ana Lucia Garcia, Blanca Helida, Abath, 
Ramirez y Jaller 

Demas famia y conocirnan: Poulina, Muñoz, 
Brathwaite, Brigitha, Ramirez, Curlingford, Sabina, 
Hooi, Kross, Irwin, Bitorina, Aitatus, Creighton, Baars, 
de Weever, Eights, Mathew, Londoño, Pietemella y 
Rasmijn 

Si en caso den nos tristeza nos por a lubida algun 
persona of famia, nos ta pidi nos mas sincero 
disculpa. 

Acto di entiero ta tuma lugar dialuna 15 april 2019 
pa 4or di atardi na Ad Patres Funeral Home y 
despues saliendo pa Santana Catolico na San Nicolas. 
Nos defunto stima lo ta reposa for di 2or di atardi na 
Ad Patres. 

Adres pa condolencia: Ad Patres Funeral Home 
diasabra 13 april 2019 
for di 7:00 pm pa 9:00 pm 

Staffy personal di Ad Patres funeral home ta extende 
nos mas sincero condolencia nafamia di efayecido. 

Sorteo # 6755 


0108 


4445 


9860 



Sorteo # 5799 


9532 




Sorteo # 504 


9172 



Sorteo # 4558 


5764 


Capricornio 



Sorteo # 2378 


3183 


8495 


2643 



e 



Sorteo# 2531 


0827 


0336 


4989 



Sorteo # 2531 


3763 



Sorteo# 587 


7133 



Sorteo# 2531 


1291 


capricorn 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 11 Apr 2019 Anochi 


tbno 


Sorteo # 


0 

x Jackpot 

0 

x Match 4+ 

0 

x Match 4 

0 

x Afl. 12,00 


J oker 


Letter 


100 . 000 ,- 



Sorteo # 4733 

0 

x Jackpot 

2 

x Match 4 

I2E 

x Atl. 8,00 


06 - 20 - 22 - 24-27 


Proximo J ackpot 


61.000,- 



Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl.15,00 


Mega Ball 


H 


250.000,- 



MBaMBIIUS 


Afl. 350.000,- 



DIARIO 9409 - 5727-1371 


super 0390 

4 


FLAMINGO 6685-5086-1107 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 11 Apr 2019 Merdia 




Sorteo # 



x Jackpot 


x Match 4+ 


x Match 4 


x Afl. 12,00 


J oker 


Letter 


100 . 000 ,- 




Sorteo # 

0 

x Jackpot 

0 

x Match 4 

~~0 

x Atl 8,00 


Proximo J ackpot 


60.000,- 



Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl.15,00 


Mega Ball 


i 


250.000,- 





Afl. 350.000,- 





Felicidad ta wordo conkista dia pa dia, no 
lubida. No larga bo tempo den discusion- 
nan steriel cu hendenan cu gusta conflicto 
cu lo unico cu nan ta haci ta perde bo tem- 
po. Number: 26, 31, 40 y 44. 


No duna entrada di duda den bo curason. 
Tene cuidao na ora di husga cierto per- 
sonanan cu por pone bo den un posicion 
m delicado caminda por compromete bo bida 
amoroso. Number: 8, 13, 21 y 38. 


Lo bo supera e situacionnan cu ta haci bo 
inkieto. Ta posibel cu situacionnan cu no ta 


esunnan di mas miho por pasa, pero na e 
mesun momento, tin otronan ta alegra bo. 
Number: 3, 14, 22 y 38. 

Geminis 


Lo bo disfruta di un compania sentimental 
inespera. Awe lo bo explora tur e posibili- 
dad y no laga bo mes maneha. Afortunada- 
mente, bo sentido comun ta hopi skerpi. 
Number: 6, 15, 19y33. 



Cancer 


Bo ta hopi vital y alegre. Durante e ciclo 
aki, bo sentido di humor ta hopi bromado. 
Lo bo sa con pa hari di cosnan chikito y 
concentra miho den aspectonan positivo. 
Number: 9, 13, 21 y 28. 



Leo 





Lo bo soluciona algo cu tabata parce im- 
posibel. Lo bo ricibi estimulo di tur tipo, 
particularmente un regalo hopi significante 
di un hende cu den sentido sentimental ta 
pone bo cabes abou. Number: 17, 23, 31 
y 39. 

Canalisa bo energia den tur bo asuntonan 
personal. E dianan aki lo bo siña hopi di bo 
experiencianan pasa. Cualkier dificultad cu 
surgi por wordo soluciona di forma efec- 
tivo. Number: 27, 31, 43 y 45. 


Libra 


Lo bo tin cu tuma partido pa un cos of otro. 
E arco iris di probabilidadnan cu bo tin di- 
lanti di bo ta hopi varia y den bo mannan 
bo por aplica tur bo inteligencia pa haya 
bon opcion. Number: 14, 23, 33 y 51. 



ri 


Luna ta den bo signo. Play kens cu cierto 
cosnan. No delanta door di priminti loke 
bo sa cu ta dificil pa cumpli ya cu si sola- 
mente ta wordo guia pa bo emocionnan bo 
ta haciendo un fout. Number: 18, 23, 30 

Sagitario yy 

Sigui fielmente bo intuicion y sentimen- 
tonan. Durante e ciclo aki, sigui bo soñonan 
ya cu ta e miho manera pa contraresta cu- 
alkier influencia negativo. Number: 11,19, 
27 y 33. 

Capricornio 

Bo bida social lo mantene bo hopi ocupa. 
Lo bo ripara di e importancia di no preo- 
cupa bo mes den forma exagera pa cosnan 
cu bo no por resolve. Yuda otro y descuida 
bo mes. Number: 14, 21, 32 y 38. 




Aquario 


Esaki lo bay ta un anochi cu semper lo bo 
corda. Tin algun aspecto den bo horoscop 
cu bo mester sa pa bo no haci foutnan evi- 
tabel. Bo mester tene cuidao unda bo ta 
pone bo firma. Number: 22, 30, 38 y 43. 

Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www. famiaplanea. org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@ hotmail. com 
Mobility Equipment 
Hire 

Tel: 568 5165 


Dokter na warda 



Oranjestad 

Hospital 

7:00 pm / 10:00 pm 

Botica 

Oranjestad: 

Centraal 
Tel. 585 8077 


San Nicolas 

IMSAN 
24 ora 

na warda 

San Nicolas: 

Centro Medico 
Tel. 584 5794 


SERVICIO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-2 1 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@>setarnet.aw 



Schedule april 2019 


MON 


08 



TUE 


09 



WED 


10 



THU 


11 



FRI 


12 



SAT 


13 



SUN 


14 


FREEWINDS - DEPT. 


MARELLA EXPLORER 
CELEBRITY SILHOUETTE 


MEIN SCHIFF 5 
FREEDOM OFTHESEAS 
FREEWINDS 


CARNIVAL HORIZON 
NORWEGIAN PEARL 


ZUIDERDAM 


FREEWINDS - DEPT. 


ARR 


DEPT 


BERTH 






**** 


23.15 


E 






08.00 


23.00 


B 

10.00 

23.59 

C 






06.30 


19.00 


B 

07.00 

23.00 

C 

06.00 

**** 

E 






08:00 


16:00 


B 

10.00 

20.00 

C 
















12.15 


23.00 


C 








23.15 


E 


EMERGENCIA 
911 

POLIS 
Oranjestad 
San Nicolas 
Santa Cruz 
Noord 107 

Tip Line 
Brandweer 
Ambulance 
Hospital 
Imsan 

WardaCosta 913 
Seguridad Nacional 11911 
CruzCora 582-2219 


Aloe 


584-4606 

4 Centro Medico 

584-5794 

Central 


585-1965 

Dakota 

588-7364 

Del Pueblo 


582-1253 

Eagle 


587-9011 

Kibrahacha 


583-4908 

Maria 


585-8145 

Di Servicio Noord 

586-4606 

Oduber 


582-1780 

Paradera 


588-6638 

San Lucas 


584-5119 

San Nicolas 


584-5712 

Santa Anna 


586-8181 

Santa Cruz 


585-8028 

Sero Preto 


584-4833 

Trupial 

583-8560 

UTILIDAD 


Setar 


117 

Web 


525-4600 

Elmar 


523-7147 

FUNERARIA 

Aurora 

588-6699 

Ad Patres 


584-2299 

OliveTree 


584-8888 

Royal Funeral H. 

586-4444 


100 

104 

105 

11141 

115 

911 

527-4000 

524-8833 


Centrale Bank van Aruba 

Daily Exchange Rates - 04/11/2019 



Centrale Bank. van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.31 

1.33 

1.35 

CHF 

177.48 

178.20 

179.00 

GBP 

2.26 

2.31 

2.37 

JPY 

158.76 

160.20 

161.82 

EUR 

198.95 

200.77 

202.79 

DKK 

25.91 

26.63 

27.43 

NOK 

19.92 

20.64 

21.44 

SEK 

18.20 

18.92 

19.72 

For amounts up to Afl. 100,000 











































































































rrann 


B NPIA' 


SERVICIOIEl 


DIABIERNA 12 APRIL2019 


Pronostico di Tempo 


Tempo: 

Levemente te parcialmente 
nubia cu un awasero pasa- 
hero. 

Temperatura maximo 31 
grado Celsius temperatura 
minimo 26 grado Celsius. 

Bahada di solo : 6:52 pm 
subida di solo : 6:29 am. 

Biento: 

Modera te basta fuerte for di 
generalmente direccion oost; 


forsa 4 te 5 (20 te 39 km/ora, 
11 te 21 nudo) den dia fuerte 
te posiblemente duro den 
rafaga; forsa 6 te 7 (40 to 61 
km/hr, 22 te 33 nudo). 

Situacion general di tem- 
po: 

Den proximo 24 ora lo no 
bay tini cambionan signifi- 
cante den e tempo regional. 
Temporalmente lo bay pasa 
mas nubia riba region local. 
Sinembargo, no ta spera awa- 
sero di importancia. 



Condicion di lama: 

Olanan di lama lo ta for di 
direccion oost cu haltura di 
4 te localmente 6 pia. Ta pidi 
usuarionan di lama pa tene 
cautela riba lama habri. 


Tayer di mosaic den 
Cosecha 



Caribbean Cinemos VIP 
at Pa$eo Herencia 

582-3693 * caribboantinamtas.ciom 
H Caribbean Cinemas Aruba 



OPENING APR't 18: THE CURSE OF LA LLORONA, 

JOSH WICK CHAPTER 3: PARABELLUM, SOLTERAS INPISRONIBLES 


THE WAG1C OF THE WOVIE5 
DN TOUR MOBILE DEVICE 


App Store 


Googlel^lay 


ORANJESTAD - Diabi- 
erna 26 di april Cosecha 
lo ofrece un tayer pa siña 
traha nos paharo trupial 
cu e tecnica di mosaic. 
Mosaic ta un tecnica hopi 
uza den e mundo di arte y 
artesania y aki na Aruba 
esaki tambe ta e caso. 

Durante e tayer, Merveline 
Geerman lo siña e participan- 
tenan con pa traha un diseño 
di Trupial cu e mes a crea. Lo 
siña con pa corta e piesanan 
di tegel, forma e diseño di 


Trupial y fmalisa e piesa door 
di yen’e cu grout. E trupial 
di mosaic ta un bunita piesa 
decorativo pa cas of oficina. 

E tayer lo tuma luga den e 
Centro Creativo di Cose- 
cha na San Nicolas y ta di 
05.00pm - 8.00pm. E prijs pa 
por participa ta AWG 50.00, 
incluyendo material y re- 
freshment. Edad pa por par- 
ticipa ta 15 aña bay ariba. 

Inscripcion ta necesario y es- 
aki ta tuma luga na Cosecha 


San Nicolas of na Cosecha 
Oranjestad. 

Pa mas informacion por tuma 
contacto cu Cosecha San 
Nicolas na telefon 5878708 
of Cosecha Oranjestad na 
telefon 5878709. Tambe por 
manda un e-mail na cosecha- 
workshop@gmail.com. 

Pa mas informacion pa cu 
Cosecha, por bishita e Face- 
book page di Cosecha: www. 
facebook.com/Aruba-Cose- 
cha. 


Experencia paz y trankilidad cu 
meditacion Raja Yoga 


ORANJESTAD - Brahma 
Kumaris Aruba ta tene 
un anochi informativo 
tocante Meditacion Raja 
Yoga y su beneficionan. 

Mas y mas por nota cu hopi 
di nos ta busca y tin e nece- 
sidad di experiencia paz den 
nos mes. Meditacion Raja 
Yoga ta un manera simpel pa 
por logra e experiencia aki. 

E anochi informativo aki ta 
pa un y tur cu ta interesa y 
lo tuma luga riba diamars 16 


april na Centro di Brahma 
Kumaris cu ta keda na St 
Cruz 113, banda di Kenro 
Jewelers. 

Orario: 7:00-8:00pm 
Idioma: Hulandes 

Ademas di e charla aki, brah- 
ma kumaris tin regularmente 
otro actividadnan. Tur dia- 
huebs anochi tin meditacion 
cuminsando di 7or. Y cada 
tercer diadomingo di luna tin 
meditacion pa pas mundial y 
tambe regularmente durante 


di aña cursonan di pensa pos- 
itivo. 

Tur charla, curso y tayer nan 
organisa pa Brahma Kumaris 
ta liber di costo como servi- 
cio pa comunidad. Pa mas 
informacion y registracion 
pa e anochi di informacion 
por bel Cel# 5643106 of 
5863618. Tambe por bishita 
e website internacional www. 
brahmakumaris.com 


Fundacion CINEARUBA ta invita 60+ pa 
un excursion na Museo di Industria 


ORANJESTAD - Diasa- 
bra awor 13 di april pa 
11 di mainta Fundacion 
CINEARUBA ta organ- 
isando un excursion na 
Museo di Industra en con- 
exion cu nan proyecto di 
Street Rap Musical. 

E fundacion ta desea pa per- 
sonanan di 60 aña bay ariba 
forma parti di e excursion 
conhunto cu e hobennan. Di 
e manera aki por intercam- 
bia momentonan agradabel 


y ta percura pa inclusion di e 
grandinan den proyectonan 
cultural realisa pa hobennan. 
Personanan cu ta interesa por 
haci reservacion pa ticket via 
560-4804 of por manda un 
e-mail na info@cinearuba. 
com. 

E meta di e proyecto di fun- 
dacion CINEARUBA ‘Street 
Rap Musica’ ta pa crea e 
sentido di convivencia entre 
ciudadanonan di diferente 
comunidadnan, pero tambe 


pa traspasa e conocemento di 
cultura inmaterial na e gener- 
acion nobo. E proyecto ta tu- 
mando luga na e momenton- 
an aki cu tayernan educativo 
y creativo. Personanan cu ta 
interesa ainda por participa, 
por pasa libremente na Scol 
di Arte San Nicolas durante e 
dianan y orarionan di e tayer 
cu ta di dialuna pa diahuebs 
for di 6’or di atardi te cu 9’or 
di anochi. Edad pa participa 
ta di 14 aña te cu 85 aña. 

Katie Bouman: E muhe tras di e prome imagen di ‘black hole’ 



MASSACHUSETTS 
(BBC) - Katie Bouman a 
lidera desaroyo di un pro- 
grama di computer cu a 
haci imagen di vanguardia 
posibel. E potret remarca- 
bel, mustrando un halo di 
stof y gas 500 miyon triyon 
di kilometer for di Tera, a 
wordo revela diaranson. 

Pa Dr. Bouman, su creacion 
tabata e realisacion di un em- 


presa cu a kere ta imposibel. 

“Mirando sin por kere mien- 
tras e prome imagen cu mi a 
yega di haci di un black hole 
tata den proceso di recon- 
struccion”, el a skirbi riba 
Facebook hunto cu un potret. 

E1 a cuminsa crea a aligoritmo 
tres aña pasa mientras e tabata 
studiante na MIT. Eynan, el a 
lidera e proyecto, asisti pa un 


team di e Computer Science 
and Artificial Intelligence 
Laboratory di MIT, e Har- 
vard-Smithsonian Center for 
Astrophysics, y e MIT Hay- 
stack Observatory. 

E imagen, capta pa e Event 
Horizon Telescope (EHT) - 
un red di ocho telescop liga 
na otro - a wordo produci cu 
aligoritmo di Bouman. 


Den e oranan despues di e 
revelacion di e potret, Bou- 
man a bira un sensacion in- 
ternacional, cu su nomber 
un tendencia riba Twitter. 
Bouman tambe a ricibi elogio 
riba rednan social di MIT y e 
Smithsonian. 

Pero Bouman, awo un assis- 
tant professor of computing 
and mathematical sciences na 
e California Institute of Tech- 
nology, a insisti cu e team cu 
a yud’e tambe ta merece e 
credito. E esfuerso pa captura 
e imagen, uzando telescop na 
sitionan desde Antartica te na 
Chile, a involucra un team di 
mas di 200 cientifico. 

“Niun di nos por a haci e nos 
so”, el a bisa CNN. “Nos a 
logra danki na cantidad di 
persona diferente cu back- 
ground diferente.” 

Con su aligoritmo a crea e 
imagen? 

Poni simpel, Bouman y otro- 
nan a crea un serie di aligorit- 
mo cu ta converti data tele- 
scopico den e potret historico 
comparti mundialmente. 

Den matematica y ciencia di 
computer, un aligoritmo ta 
un proceso of set di regla uza 
pa resolve problema. Nin- 


gun telescop riba su mes ta 
suficientemente poderoso pa 
captura e black hole, pues un 
red di ocho a wordo set up pa 
haci esey uzando un tecnica 
yama hnterferometria’. 

E data cu nan a captura a wor- 
do warda den centenares di 
hard drive cu a wordo manda 
na centronan di procesamen- 
to central na Boston, Merca, 
y Bonn, Alemania. 

E metodo di Bouman di pro- 
cesa e data ‘raw’ aki tabata in- 
strumental den e creacion di 
e imagen. 

E1 a lidera e proceso di test 
mediante cual aligoritmonan 
multiple cu ‘diferente asun- 
cion den nan’ a purba di re- 
cupera un potret for di e data. 

E resultadonan di e aligorit- 
monan a wordo analisa pa 
cuatro team separa pa crea 
confiansa den e veracidad di 
nan hallazgo. 

“Nos ta un ‘melting pot’ 
di astronomo, fisicista, 
matematico y ingeniero, y 
esey ta locual a tuma pa logra 
algo cu a kere tabata imposi- 
bel”, Bouman a bisa. 


Especie nobo di humano haya na Filipinas 


MANILA, Filipinas (AP) 
— Arkeologinan kende a 
haya wesonan fosil y djen- 
te di un especie humano 
anteriormente descono- 
ci, cu a prospera mas di 
50,000 aña pasa den nort di 
Filipinas a bisa diahuebs 
cu nan tin plan pa mas ex- 
cavacion, y a pidi pa mas 
proteccion pa e compleho 
di cueba popular unda e 
restonan a wordo haya. 

Arkeologo Filipino, Armand 
Salvador Mijares, a bisa cu 
e hallazgo di e restonan na 
e cueba Callao na provin- 
cia di Cagayan a haci Filipi- 
nas un punto importante pa 
investigacion di evolucion 
humano. E especie nobo ta 
yama Homo luzonensis, pa e 
isla principal nort di Luzon, 
unda e restonan a wordo haya 
cuminsando na 2007. 

Orguyoso, Mijares a presenta 
seis fragmento di weso di e 
pia, man, y shete djente di e 
tres individuo di antiguedad 
durante un conferencia di 
prensa na e universidad es- 
tatal di Filipinas. Test a mus- 
tra dos di e fragmentonan 


fosil tabatin edad minimo di 
50,000 aña y 67,000 aña, se- 
gun un estudio publica pa 
Nature. 

Mijares, kende a lidera un 
team chikito di arkeologo 
stranhero y local tras di e 
descubrimento insusual, a 
bisa cu tin plan pa continua 
excavacion proximo aña, y ta 
spera di haya weso fosil mas 
grandi, artefactonan, y po- 
siblemente herment di piedra 
uza pa hende e temponan ey. 
Apart di cueba di Callao, fosil 
humano a ser haya na un otro 
sitio den provincia di Bula- 
can, nort di e capital Manila. 

Otro arkeologo veterano Fili- 
pino, Eusebio Dizon, a bisa 
cu e restonan humano di 
Callao ta esunnan di mas bieu 
haya na Filipinas, anterior na 
esunnan haya na cueba di Ta- 
bon riba e isla west di Pala- 
wan pa varios miles di aña. 

Mientras cu e hallazgo arkeo- 
logico por atrae mas cientifi- 
conan, Dizon a preocupa cu 
tambe por atrae criminal y 
cazador di tesoro, kende lo 
menasa e compleho di cueba 


cu ta un destinacion popular 
pa turismo. Un kapel pafo y 
un altar den e compleho di 
cueba a bira un sitio popular 
pa pelicula y boda. 

E exodo principal di e especie 
propio di homber moderno 
for di Africa, di cual tur hen- 
de no- Africano di awendia a 
descende, a tuma luga como 
60,000 aña pasa. 

Analisis di e wesonan for 
di e cueba di Callao a haci e 
cientificonan conclui cu ta 


pertenece na un miembro 
desconoci di e rama ‘Homo’ 
di e Tamily tree’ humano. 
Un di e weso di tenchi y e 
patronchi di djente general 
ta diferente di locual a wor- 
do mira anteriormente den e 
famia Homo. 

E wesonan fosil y djente 
haya como 3m bou tera den 
e cuebanan ta mustra cu ta 
pertenece na hende di esta- 
tura chikito. Wesonan di deer 
y otro bestia haya den e area, 


algun cu marca di corta, ta 
sugeri cu nan a wordo mata, 
maske no tabatin herment 
di piedra ni implementonan 
skerpi den e area inmediato 
unda a haya e fosilnan, Mi- 
jares a bisa. 

Maske e hallazgo ta duna un 
bista nobo di e origen antiguo 
di homber moderno, Dizon 
a bisa cu tambe ta lanta pre- 
guntanan nobo y profundisa 
e misterio di evolucion hu- 
mano. 

.fl 3 \ 









B NPf« 


LOCALiei 


DIABIERNA 12 APRIL2019 


PG Van Dam a cumpli su promesa pa lucha contra Violencia Domestico 



ORANJESTAD - Funda- 
cion pa Hende Muhe den 
Dificultad (FHMD) cu 
hopi añanan ta luchando 
contra Violencia Domes- 
tico, ta agradecido cu e 
compromiso di PG van 
Dam y Ministerio Publico. 

Ta asina cu siman pasa PG 
van Dam a firma un Instruc- 
cion nobo pa ora tin casonan 
di violencia den relacion, 
FHMD ta elogia PG pa esaki. 

Ainda nos ta corda con tres 
aña pasa Fundacion pa Hen- 
de Muhe den Dificultad 
(FHMD), representa pa su 
coordinador y su voorzitter, 
Magaly Maduro y Suzette 
Kock respectivamente, a haci 
un bishita di cortesia cerca 
procurador general sr. van 
Dam. E tawata un combersa- 
cion ameno y nos a ripara cu 
e tema di Violencia Domesti- 
co tawata algo cu tawata biba 
fuerte cerca e PG aki. 

For di e combersacion a sali 
dos promesa. Cu e kier bin 
cu un Veiligheidshuis’ den 
cual lo purba di atende mas 
hopi hoben y famianan cu 
risico di violencia of crimen 


prome cu awa pasa hariña, y 
cu e lo traha riba un C richtlijn/ 
aanwijzing’ pa cu Violencia 
Domestico. 

FHMD tawata impresiona 
cu sr. van Dam a durf di haci 
promesanan cu no ta sola- 
mente depende riba dje pa 
realisa. 

E instruccion aki ta contene 
reglanan pa investigacion y 
persecucion ora di violencia 


relacional. Tambe e ta encera 
e condicionnan basico pa loke 
ta trata e cooperacion entre 
polis, Ministerio Publico, 
Reclassering y otro partner- 
nan den e sector social y di 
cuido, cual nan ta traha hun- 
to den e Veiligheidshuis’. 

Meta tras di e instruccion 
aki ta pa crea un miho aporte 
na trabao mas efectivo y efi- 
ciente di tur e partnernan 
concerni, como reaccion riba 


violencia relacional. 

Ademas e Instruccion ta sir- 
bi como herment pa miho 
reconoce violencia den rela- 
cion, pa stop violencia of stop 
cu e menasa di violencia, y 
garantisa siguridad di victi- 
manan. 

P’esey Fundacion ta suma- 
mente agradecido na sr. van 
Dam cu e no a lubida su com- 
promiso, no solamente cu 


Fundacion, pero cu tur vic- 
tima di Violencia Domestico. 
No tin palabra suficiente pa 
gradici e iniciativa aki di parti 
di Ministerio Publico y di PG 
van Dam cu ta demostra nan 
motivacion pa e ehecucion di 
e instruccion aki. 

Un biaha mas, masha danki 
sr. van Dam. You are a man 
of your Word! 


DAS: Eliminacion di bijstand ta bay segun ley 


ORANJESTAD - Ultima- 
mente DAS a tuma nota di 
un noticia eroneo circu- 
lando den media pa loke 
ta trata ‘kitamento di bi- 
jstand pa loco’ y ta dicidi 
di aclaria esaki. 

Bijstand den principio ta 
basa riba e Ordenansa Na- 
cional (Landsverordering 


Maatschappelijke Zorg) AB 
1989 no. GT 27 y e Decreto 
Nacional (Landsbesluit Bi- 
jstandsverlening) AB 1988 
no. 88. Cada decision sea 
pa duna, kita, subi of baha 
bijstand, ta stipula den un 
maneho cu e trahado publico 
mester mantene su mes na 
dje. 


Un persona cu ta cobra bi- 
jstand tin diferente deber pa 
cumpli cu ne, entre nan pa 
avisa DAS su seccion di bi- 
jstand inmediatamente na 
momento cu bini cambio den 
e.o. entrada di famia, grandu- 
ra di famia, cambio di adres, 
ora di bay den exterior, ora 
di divorcio, ora cu un miem- 
bro di famia wordo deteni of 


fayece y por ultimo, si e co- 
brado di bijstand ta capacita 
pa traha y e haya un trabou. 
Tambe mester tene na cuenta 
e deber cu e persona cu ta 
cobra bijstand tin cu Depar- 
tamento di Progeso Laboral 
(DPL). Esakinan ta debernan 
cu si no cumpli cu nan, por 
tin diferente consecuencia pa 
e bijstand. 


Departamento di Asunto So- 
cial kier un biaha mas pone 
enfasis cu e proceso di bi- 
jstand ta traha a base di ley y 
tur calculacion ta regla den 
ley. Tur persona cu haci un 
peticion pa bijstand y cu por 
en berdad haya e ayudo tem- 
poral di bijstand ta hay’e a 
base di su situacion y con su 
situacion ta pas den e cuadro 
di ley di bijstand. 

Por ultimo, DAS kier infor- 
ma cu si un cliente no ta di 
acuerdo cu cualkier decision, 
e por entrega un keho na De- 
partamento di Asunto Social 
cu un copia pa e Secretariado 
di e ’Bezwaaradviescommis- 
sie' LAR. E keho mester ta 
entrega dentro di seis (6) si- 
man for di e fecha cu tin riba 
e carta di notificacion. 

Pa mas informacion of cualk- 
ier pregunta tocante bijstand 
por tuma contacto cu Depar- 
tamento di Asunto Social su 
seccion di bijstand na su tele- 
fon gratis 528-1110 of Tike’ 
nos pagina di facebook “De- 
partamento di Asunto Social” 
y keda bon informa tocante 
nos diferente servicionan. 















DIABIERNA 12 APRIL 


fl32 lLOCAL 


6 N D1A 


Formatie rapportpa ‘Migracion Aruba’ ta casi cla 

Ahustacion haci den organograma di Guarda Nos Costa 



ORANJESTAD - Sindica- 
to STA y su delegadonan 
a reuni cu bureau di min- 
ister Andin Bikker dia- 
bierna ultimo, pa discuti 
algun aspecto cu falta pa 
cu e formacion di e depar- 
tamento cu lo bay carga 
e nomber di ‘Migracion 
Aruba’. 

Segun presidente di STA, Di- 
ego de Cuba, e reunion a bay 
den bon ambiente. STA ta 
comparti e mesun pensam- 
ento di minister, esta cu pais 
Aruba y e bienestar y protec- 
cion di e empleadonan mes- 
ter ta na prome luga. Tambe 
nan futuro mester ta sigura 
den e formacion nobo. 

Despues cu mayoria di e em- 
pleadonan di Guarda Nos 
Costa a vota pa bay resorta 
bou di e departamento aki, 


ahustacion mester a wordo 
haci pa locual ta e ‘organo- 
gram’ cu lo mester refleha e 
structura berdadero di e cu- 
erpo nobo aki. Tambe nan 
a delibera un poco ariba e 
‘bezoldigingsregeling’ y tam- 
be pa mantene e herarkia, pa 
asina tur hende por biba y 
cana nan caminda, sin perhu- 
dica ningun hende. 

STA ta contento cu tur e 
logronan te cu awor y ta 
gradici tur esunnan cu di un 
manera of otro ta sostenien- 
do e lucha pa cu e formacion 
principalmente e emplead- 
onan. STA ta gradici tambe 
e minister concerni pa su 
transparencia y su pasenshi 
den tur e desaroyo aki, y ta 
convenci cu ora e formacion 
ta cla, e lo ta uno stabiel y cu 
mira pa futuro 


Biyete di 500 florin ta wordo reemplasapa uno di 200 ñorin 

Cambio di ley pa biyete di florin nobo 


ORANJESTAD - Parlamento awe unanimamente a 
cambia e ley pa biyete di florin nobo. E diseño lo wordo 
cambia tambe. E diseño nobo lo wordo presenta dia 2 
di mei binidero. 

Segun un comunicado di prome minister, cambio di ley ta pa 
reemplasa e biyete di 500 florin pa 200 florin, mirando cu e 
biyete di 500 florin actualmente no ta wordo uza mes. 

E otro cambio importante ta debi na e hecho cu Banco Cen- 
tral ta bay saca un serie di biyete nobo, y segun ley, Banco 
Central mester cambia e biyetenan actual pa esunnan nobo. 
Na comienso, ora e cambio start, cuidadanonan mester bay na 
banconan comercial pa cambia e biyetenan actual pa esunnan 
nobo. Esaki por durante 6 luna. Despues ta na Banco Central 
so por cambia nan pa e siguiente añanan. 

Pa por haci esaki posibel, ta otorga den e ley aki un autorisa- 
cion na Banco Central pa raporta casonan cu no ta usual, pa 
evita cu hendenan kier uza e motibo aki pa laba placa. E auto- 
risacionnan aki adicional tambe a wordo inclui den e cambio 
di ley. 


































